**PROGRAMUL REGIONAL NORD-VEST 2021-2027**

**Ghidul solicitantului – Regenerare urbană și securitatea spațiilor publice**



**OBIECTIV SPECIFIC 5.1:**

**Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane**

**PRIORITATEA 7:**

**O regiune atractivă**

**OBIECTIV DE POLITICĂ 5:**

**O Europă mai aproape de cetățeni, prin promovarea dezvoltării durabile și integrate a tuturor tipurilor de teritorii și de inițiative locale**

**PRNV/2023/714 A/1**

**Apel dedicat unităților administrativ-teritoriale cu statut de municipii-reședință de județ și unităților adminstrativ-teritoriale limitrofe din zonele urbane funcționale aferente acestora**

CUPRINS

[1. PREAMBUL, ABREVIERI ȘI GLOSAR 3](#_Toc129784830)

[1.1. PREAMBUL 3](#_Toc129784831)

[1.2. ABREVIERI 4](#_Toc129784832)

[1.3. GLOSAR 6](#_Toc129784833)

[2.1. INFORMAȚII GENERALE PR NV 10](#_Toc129784834)

[2.2. OBIECTIVUL DE POLITICĂ, PRIORITATEA, OBIECTIVUL SPECIFIC 10](#_Toc129784835)

[2.3. REGLEMENTĂRI EUROPENE ȘI NAȚIONALE, DOCUMENTE PROGRAMATICE 11](#_Toc129784836)

[2.4. ACȚIUNI SPRIJINITE ÎN CADRUL APELULUI 14](#_Toc129784837)

[2.5. INDICATORI 17](#_Toc129784838)

[2.6. REZULTATELE AŞTEPTATE 18](#_Toc129784839)

[2. INFORMAȚII DESPRE APELUL DE PROIECTE 19](#_Toc129784840)

[3.1. TIPUL DE APEL DE PROIECTE 19](#_Toc129784841)

[3.2. PERIOADA DE DEPUNERE A PROIECTELOR 19](#_Toc129784842)

[3.3. MODALITATEA DE DEPUNERE A PROIECTELOR 20](#_Toc129784843)

[3.4. VALOAREA MINIMĂ ȘI MAXIMĂ ELIGIBILA A UNUI PROIECT 20](#_Toc129784844)

[3.5. CUANTUMUL COFINANȚĂRII ACORDATE 21](#_Toc129784845)

[3.6. ALOCAREA APELULUI DE PROIECTE 21](#_Toc129784846)

[3.7. SOLICITANȚI ELIGIBILI 22](#_Toc129784847)

[3.8. APLICAREA REGULILOR PRIVIND AJUTORUL DE STAT 24](#_Toc129784848)

[3.9. TEME ORIZONTALE 26](#_Toc129784849)

[3. CRITERII DE ELIGIBILITATE 29](#_Toc129784850)

[4.1. ELIGIBILITATEA SOLICITANȚILOR 29](#_Toc129784851)

[4.2. ELIGIBILITATEA PROIECTULUI ȘI A ACTIVITĂȚILOR 33](#_Toc129784852)

[4.3. ELIGIBILITATEA CHELTUIELILOR 43](#_Toc129784853)

[5. COMPLETAREA CERERILOR DE FINANȚARE 45](#_Toc129784854)

[5.1. COMPLETAREA FORMULARULUI CERERII 46](#_Toc129784855)

[ANEXELE OBLIGATORII LA DEPUNEREA CERERIILa cererea de finanțare, solicitantul va anexa doar declarația unică și documentele justificative, documente suport și anexele obligatorii prevăzute în Ghidul Solicitantului necesare doar pentru etapa de evaluare tehnico-financiară a proiectului. 47](#_Toc129784856)

[5.2. ANEXELE OBLIGATORII LA MOMENTUL CONTRACTĂRII 56](#_Toc129784857)

[6. PROCESUL DE EVALUARE, SELECȚIE ȘI CONTRACTARE A PROIECTELOR 64](#_Toc129784858)

[**6.1.** **VERIFICAREA CONFORMITĂȚII ȘI ADMISIBILITĂȚII DOCUMENTELOR STRATEGICE** 64](#_Toc129784859)

[**6.2.** **CONFORMITATE ADMINISTRATIVĂ** 64](#_Toc129784860)

[**6.3.** **EVALUAREA TEHNICĂ ȘI FINANCIARĂ** 65](#_Toc129784861)

[**6.4.** În cadrul etapei de vizită la fața locului nu vor fi preluate documente suplimentare. Dacă este cazul, solicitantul va fi notificat asupra necesității actualizării respectivelor documente în MyMYSMIS în această etapă sau, după caz, în etapa contractuală.**RENUNȚAREA LA CEREREA DE FINANȚARE** 66](#_Toc129784862)

[**6.5.** **CONTESTAȚII** 67](#_Toc129784863)

[**6.6.** **CONTRACTAREA PROIECTELOR** 68](#_Toc129784864)

[7. MODIFICAREA GHIDULUI SOLICITANTULUI 73](#_Toc129784865)

[**7.1.** **ASPECTELE CARE POT FACE OBIECTUL MODIFICĂRILOR PREVEDERILOR GHIDULUI SOLICITANTULUI** 73](#_Toc129784866)

[**7.2.** **CONDIȚII PRIVIND APLICAREA MODIFICĂRILOR PENTRU CERERILE DE FINANȚARE AFLATE ÎN PROCESUL DE SELECȚIE (CONDIȚII TRANZITORII)** 73](#_Toc129784867)

[8. ANEXE 74](#_Toc129784868)

## PREAMBUL, ABREVIERI ȘI GLOSAR

### PREAMBUL

Acest document reprezintă condițiile specifice de accesare a fondurilor pentru apelul de proiecte nr. PRNV/2023/714A/1 în cadrul Programului Regional Nord-Vest (PR NV).

Aspectele cuprinse în acest document ce derivă din Programul Regional Nord-Vest (în continuare PR NV) și modul său de implementare, vor fi interpretate exclusiv de către Agenția de Dezvoltare Regională Nord-Vest (ADR N-V prin instrucțiunile emise de Autoritatea de Management Nord-Vest (AM PR NV)) cu respectarea legislației în vigoare.

**IMPORTANT!**

Vă recomandăm ca înainte de a începe completarea cererii de finanțare să vă asigurați că ați parcurs toate informațiile prezentate în acest document şi să vă asigurați că ați înțeles toate aspectele legate de specificul intervențiilor finanțate în cadrul prezentului apel de proiecte.

Vă recomandăm ca până la data limită de depunere a cererilor de finanțare în cadrul prezentului apel de proiecte, să consultați periodic pagina de internet www.regionordvest.ro, pentru a urmări eventualele modificări ale condițiilor, precum și alte comunicări/clarificări pentru accesarea fondurilor în cadrul PR N-V 2021-2027.

**Pentru a facilita procesul de completare şi transmitere a cererilor de finanțare, la sediul ADR N-V funcționează un birou de informare, unde solicitanții pot fi asistați, în mod gratuit, în clarificarea unor aspecte legate de completarea și pregătirea cererii de finanțare. Întrebările relevante și răspunsurile corespunzătoare sunt publicate periodic pe pagina de internet a ADR N-V, la secțiunea dedicată PRNV 2021-2027.**

### ABREVIERI

**AA** Autoritatea de Audit

**ABA** Administratia bazinala a Apelor

**ADR N-V** Agenţia de Dezvoltare Regională Nord-Vest

**AM** Autoritatea de Managenent

**AM PR N-V** Autoritatea de Management pentru Programul Operațional Regional Nord-Vest

**ANAR** Administratia Natinala a Apelor Romane

**APL** Autoritate publică locală

**AT** Asistenţă Tehnică

**BS** Bugetul de Stat

**CAE** Conformitate administrativă și eligibilitate

**CE/COM** Comisia Europeană

**CEE** Ţările din Centrul şi Estul Europei

**CF** Cerere de finanțare

**CV** Curicullum Vitae

**CNDR** Consiliul Naţional pentru Dezvoltare Regională

**DALI** Documentatia de avizare a lucrarilor de interventie

**DG** Directorat General al Comisiei Europene

**DGDR** Direcţia Generală pentru Dezvoltare Regională

**DNSH** Principiul de „a nu prejudicia în mod semnificativ”

**DPCE** Documentul de Poziție al Comisiei Europene

**ETF** Evaluarea tehnică și financiară

**EUR** Euro

**FEDR** Fondul European pentru Dezvoltare Regională

**FS** Fonduri Structurale

**FSE** Fondul European Social

**HCL** Hotarare de Consiliu Local

**HG** Hotărâre de Guvern

**IF** Instrumente financiare

**IMM** Întreprinderi Mici şi Mijlocii

**INS** Institutul National de Statistica  
**ITI** Investiție Teritorială Integrată

**MDLPA** Ministerul Dezvoltării, Lucrărilor Publice şi Administrației

**MIPE** Ministerul Investițiilor și Fondurilor Europene

**MMAP** Ministerul Mediului Apelor si padurilor

**MySMIS** Sistem Informatic Integrat

**NUTS** Nomenclatorul Unităților Statistice Teritoriale

**OCPI** Oficiul de Cadastru si Publicitate Imobiliara

**ODD** Ordonanta pentru Dezvoltare Durabila

**OG** Ordonanta Guvernamentala

**ONG** Organizații Non-guvernamentale

**ONU** Organizatia Natiunilor Unite

**OP** Obiectiv de Politică

**OS** Obiectiv specific

**OUG** Ordonanță de Urgență a Guvernului

**PDL** Plan de dezvoltare locală

**PDR** Planul de Dezvoltare Regională

**PIB** Produsul Intern Brut

**PMUD** Plan de mobilitate urbana durabila

**PR NV** Programul Regional Nord-Vest

**PT** Proiect tehnic

**RDC** Regulamentul UE 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize

**Regiunea Nord-Vest** Regiunea de Dezvoltare Nord-Vest

**RIS3 Nord-Vest**Strategie Regională de Specializare Inteligentă a Regiunii de Dezvoltare Nord-Vest

**RST** Recomandări Specifice de Țară

**RT** Raport Tehnic

**SEAP/SICAP** Sistemul electronic al achizițiilor publice/Sistem informatic colaborativ pentru mediu performant de desfășurare al achizițiilor publice

**SF** Studiu de fezabilitate

**SIDU** Strategie Integrată de Dezvoltare Urbană 2021-2027  
**SM** State Membre

**SUERD** Strategia Uniunii Europene pentru Regiunea Dunarii

**SWOT** Puncte tari, puncte slabe, oportunități și amenințări

**TFUE** Tratatul de Funcționare al Uniunii Europene

**TIC** Tehnologia Informației și a Comunicațiilor

**TVA** Taxa pe valoare adaugata

**UAT** Unitate administrativ teritorială

**UE** Uniunea Europeană

**MRJ** Municipii reședinţă de judeţ

**ZUF** Zona urbană funcțională

### GLOSAR

În sensul prezentului Ghid, următorii termeni se folosesc cu următoarele înțelesuri:

**A Activitate economică** reprezintă orice activitate care constă în furnizarea de bunuri, servicii și lucrări pe o piață;

**Activele fixe** sunt acele active active fixe - active deținute de către agenții economici și/sau de către instituțiile publice în scopul utilizării lor pe termen lung. Activele fixe includ activele fixe corporale și necorporale;

**Active fixe corporale** - active fixe care îndeplinesc cumulativ doua condiții: au valoarea de intrare mai mare 2500 lei și durata normală de utilizare mai mare de un an;ele pot fi terenuri, clădiri și instalații, utilaje și echipamente;

**Active fixe necorporale** - active fixe fără substanță fizică, care se utilizează pe o perioadă mai mare de un an; ele pot fi brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii;

**Ajutoare/ajutor de stat** înseamnă orice măsură care îndeplinește toate criteriile prevăzute la art. 107 alin. (1) din Tratatul privind funcționarea Uniunii Europene (TFUE), respectiv să implice transferul de resurse de stat, să se materializeze într-un avantaj economic de care întreprinderea nu ar fi beneficiat în mod normal, să fie selectiv și să aibă un efect potenţial asupra concurenţei şi comerţului între Statele Membre;

**Anvelopa clădirii** reprezintă ansamblul constructiv de închidere perimetrală a clădirii, compus din faţade, indiferent de materiale şi sistem de realizare, precum şi sistem de acoperire - terasă sau învelitoare -, inclusiv elementele exterioare funcţionale şi de plastică arhitecturală, precum balcoane, logii, bovindouri, aticuri, cornişe, ornamente - brâuri, ancadramente, trafoare, bosaje, profile -, şi altele asemenea;

**Autoritatea de Management pentru Programul Regional Nord-Vest (AM PR NV)**, structura responsabilă de gestionarea și implementarea PR NV și de utilizarea eficientă, efectivă și transparentă a fondurilor, îndeplinind funcțiile și rolurile prevăzute în acest sens de Regulamentul UE nr. 1060/2021;

**C Caracterul durabil al operațiunilor** este definit în conformitate cu art. 65 din Regulamentul UE 1060/2021 și se referă la menținerea unei operațiuni constând în investiții în infrastructură sau în investiții productive pe o perioadă de trei/cinci ani de la efectuarea plății finale sau în termenul prevăzut de normele privind ajutoarele de stat. Astfel, pe perioada respectivă, beneficiarul nu trebuie să:

1. înceteze activitatea productivă sau să o transfere în afara regiunii de nivel NUTS 2 în care a primit sprijin;
2. să efectueze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
3. să efectueze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.

În cadrul prezentului apel, perioada în care trebuie menținut caracterul durabil al operațiunii este de 5 ani de la data efectuării plății finale în cadrul contractului de finanțare sau în termenul prevăzut de normele privind ajutorul de stat;

**Cererea de finanțare** reprezintă aplicația depusă de potențialul beneficiar împreună cu documentele **stabilite** prin ghidul solicitantului ce se transmite prin aplicația mySMIS în vederea obținerii finanțării în cadrul programelor regionale;

**Comercializarea produselor agricole[[1]](#footnote-1)** - înseamnă deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de către un producător primar către consumatori finali este considerată comercializare în cazul în care se desfășoară în localuri distincte, rezervate acestei activități.

**Consiliul pentru Dezvoltare Regională** este organismul deliberativ care coordoneaza întregul proces de dezvoltare regionala în cadrul Regiunii de Dezvoltare Nord-Vest.;

**Contractul de finanțare** este actul juridic, cu titlu oneros, de adeziune, încheiat între autoritatea de management, și beneficiar, astfel cum este definit la art. 2 pct. 9 din Regulamentul (UE) 2021/1060, prin care se stabilesc drepturile și obligațiile corelative ale părților în vederea implementării operațiunilor;

**Demararea lucrărilor** reprezintă, în sensul Regulamentului (UE) nr. 651/2014, fie demararea lucrărilor de construcţii în cadrul investiţiei, fie primul angajament cu caracter juridic obligatoriu de comandă pentru echipamente sau oricare alt angajament prin care investiţia devine ireversibilă, în funcţie de care are loc primul. Cumpărarea de terenuri și lucrările pregătitoare, cum ar fi obţinerea permiselor și realizarea studiilor de fezabilitate, nu sunt considerate drept demarare a lucrărilor;

**Finalizarea investiției** înseamnă momentul în care furnizorul ajutorului consideră că investiția a fost finalizată sau trei ani de la începerea lucrărilor, oricare dintre acestea survine mai întâi.

**Ghidul solicitantului** reprezintă un document programatic ce cuprinde condițiile specifice de accesare/acordare a **fondurilor** nerambursabile. Documentul conține o detaliere tehnică și financiară a condițiilor impuse potențialilor beneficiari pentru pregătirea proiectelor și completarea corectă a cererilor de finanțare;

**Imobilul** este definit conform Legii nr. 7/1996 a cadastrului și a publicității imobiliare, cu modificările și completările ulterioare, prin care se înţelege terenul, cu sau fără construcţii, de pe teritoriul unei unităţi administrativ-teritoriale, aparţinând unuia sau mai multor proprietari, care se identifică printr-un număr cadastral unic;

**Întreprinderea**, în sensul aplicării prevederilor legale în materie de ajutor de stat/minimis, este considerată a fi orice entitate care desfășoară o activitate economică, indiferent de forma sa juridică, de modul de finanțare sau de existența unui scop lucrativ, în conformitate cu Comunicare a Comisiei nr. 2016/C 262/01 privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii Europene;

**Lucrări de intervenţie pentru reabilitarea structural-arhitecturală a anvelopei clădirii** reprezintă totalitatea lucrărilor stabilite prin proiectul tehnic elaborat cu respectarea proiectului iniţial de arhitectură şi a caracteristicilor de culoare, materiale, detalii, stabilite de regulamentele de intervenţie pentru zonele de acţiune prioritară, sau, în cazul clădirilor clasate/în curs de clasare ca monumente istorice, a concluziilor studiului istoric de fundamentare şi a proiectului de conservare-restaurare întocmit şi avizat conform Legii nr. 422/2001 privind protejarea monumentelor istorice, republicată, cu modificările ulterioare;

MySMIS reprezintă sistemul informatic prin care potențialii beneficiari din Regiune vor putea solicita finanțare europeană pentru perioada de programare;

**Prelucrarea produselor agricole[[2]](#footnote-2)** – orice operațiune efectuată asupra unui produs agricol care are drept rezultat un produs care este tot un produs agricol, cu excepția activităților desfășurate în exploatațiile agricole, necesare în vederea pregătirii unui produs de origine animală sau vegetală pentru prima vânzare;

**Produse agricole[[3]](#footnote-3)** – produsele enumerate în Anexa I a Tratatului privind Funcționarea Uniunii Europene (TFUE), cu excepția produselor obținute din pescuit și acvacultură prevăzute în Regulamentul (CE) nr. 104/2000 al Consiliului.

**Profit din exploatare** înseamnă diferenţa dintre veniturile actualizate și valoarea actualizată a costurilor de exploatare pe durata de viaţă economică a investiţiei, în cazul în care această diferenţă este pozitivă. Costurile de exploatare includ costuri precum costurile cu personalul, materialele, serviciile contractate, comunicaţiile, energia, întreţinerea, chiria, administrarea, dar exclud costurile de amortizare și costurile de finanţare în cazul în care acestea au fost acoperite de ajutoare pentru investiţii. Actualizarea veniturilor și a costurilor de exploatare cu ajutorul unei rate de actualizare corespunzătoare permite realizarea unui profit rezonabil.

**Programul Regional Nord-Vest** reprezintă un document strategic de programare elaborat de ADR Nord-Vest și aprobat de Comisia Europeană, prin decizia nr. 7386/11.10.2022 care își propune ca obiectiv general creșterea competitivității economice și îmbunătățirea condițiilor de viață ale comunităților locale prin sprijinirea dezvoltării mediului de afaceri, a condițiilor infrastructurale și a serviciilor, pentru asigurarea unei dezvoltări sustenabile a regiunii;

**Proiectele cu lucrări** reprezintă acele tipuri de investiții care implică lucrări de construcții care necesită sau nu autorizație de construire, în conformitate cu prevederile legale aplicabile, eliberată de autoritățile competente;

**Proiectele fără lucrări** reprezintă investiții care includ doar dotări și/sau servicii fără lucrări de construcții care necesită sau nu autorizație de construire eliberată de autoritățile competente;

**Rata de actualizare** este rata de referință stabilită de Comisia Europeană pentru România pe baza unor criterii obiective și publicată în Jurnalul Oficial al Uniunii Europene şi pe pagina web a Comisiei Europene;

**Regiunea de Dezvoltare Nord-Vest** cuprinde județele Bihor, Bistrița-Năsăud, Cluj, Sălaj, Satu Mare şi Maramureș, astfel cum au fost acestea grupate în cadrul Anexei la Legea nr. 315 din 28 iunie 2004 privind dezvoltarea regională în România.Regiunea este o entitate teritorială specifică, fără statut administrativ și fără personalitate juridică, ce corespunde diviziunilor de nivel NUTS 2 în Nomenclatorul unităților statistice teritoriale ale Uniunii Europene;

**Spațiu verde** reprezintă suprafaţa de teren, aflată în proprietatea publică sau privată a autorităţii locale, destinată plantării şi creşterii vegetaţiei ierboase şi lemnoase, care are ca scop asigurarea şi îmbunătăţirea factorilor de mediu şi a condiţiilor de viaţă în mediul urban, contribuind şi la înfrumuseţarea aspectului urbanistic al localităţii;

Studiu de fezabilitate înseamnă documentaţia tehnico-economică prin care proiectantul, fără a se limita la datele şi informaţiile cuprinse în nota conceptuală şi în tema de proiectare şi, după caz, în studiul de prefezabilitate, analizează, fundamentează şi propune minimum două scenarii/opţiuni tehnico-economice diferite, recomandând, justificat şi documentat, scenariul/opţiunea tehnico-economic(ă) optim(ă) pentru realizarea obiectivului de investiţii;

**Unitatea administrativ-teritorială** este definită conform Ordonanţei de Urgenţă nr. 57 din 3 iulie 2019 privind Codul administrativ, cu modificările și completările ulterioare;

**Zona urbană funcțională** constă dintr-un municipiu reședinţă de judeţ dens populat și într-o zonă de navetă mai puțin dens populată, a cărei piață a forței de muncă este puternic integrată cu municipiu reședinţă de judeţ.

**INFORMAȚII GENERALE**

### INFORMAȚII GENERALE PR NV

PR NV 2021–2027 vizează Regiunea de Dezvoltare Nord-Vest (Regiunea N-V) care acoperă un teritoriu de 34.160 km2 (14,3% din suprafața țării) și 2,5 mil. locuitori (13,1% din populația rezidentă a României). Regiunea cuprinde 6 județe (NUTS3) – Bihor, Satu-Mare, Maramureș, Cluj, Sălaj și Bistrița-Năsăud.

PR NV este unul dintre programele aferente Acordului de Parteneriat 2021-2027, prin care se pot accesa fondurile europene structurale și de investiții, mai exact, cele provenite din Fondul European pentru Dezvoltare Regională (FEDR). Programul a fost aprobat prin decizia Comisiei Europene nr. 7386/11.10.2022.

Viziunea strategică a PR NV urmărește ca Regiunea NV să devină una dintre cele mai dinamice regiuni europene în ceea ce privește creșterea inteligentă și sustenabilă a economiei, valorificând diversitatea locală și stimulând inovarea în vederea diminuării disparităților și creșterii standardului de viață. PR NV contribuie la îndeplinirea obiectivelor regionale de dezvoltare stabilite în Planul de Dezvoltare Regională Nord-Vest și în Strategia de Specializare Inteligentă RIS3 Nord-Vest (RIS3 NV).

### OBIECTIVUL DE POLITICĂ, PRIORITATEA, OBIECTIVUL SPECIFIC

PR NV cuprinde șapte priorități destinate concertării intervențiilor financiare pe cele cinci obiective de politică urmărite la nivelul Uniunii Europene (conform Regulamentului 1060/2021) și pe un set de treisprezece obiective specifice ale FEDR (conform Regulamentului 1058/2021), la care se adaugă o prioritate pe Asistență Tehnică pentru finanțarea activităților de gestionare și implementare a programului. De asemenea, prin PR NV se utilizează în mod complementar anumite strategii și instrumente de dezvoltare teritorială.

Prezentul Ghid prezintă condițiile de accesare a fondurilor pentru acțiunile derulate în cadrul:

|  |  |  |  |
| --- | --- | --- | --- |
| **Obiectiv de politică** | **Prioritatea** | **Obiectivul specific** | **Acțiunea** |
| **OP5 O Europă mai aproape de cetățeni, prin promovarea dezvoltării durabile și integrate a tuturor tipurilor de teritorii și de inițiative locale** | **P7 O regiune mai atractivă** | **OS 5.1Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în zonele urbane** | **d) Regenerare urbană și securitatea spațiilor publice** |

### REGLEMENTĂRI EUROPENE ȘI NAȚIONALE, DOCUMENTE PROGRAMATICE

În elaborarea cererilor de finanțare aferente apelului de proiecte nr. PRNV/2023/714A/1 se vor avea în vedere atât reglementările europene și naționale în domeniu, cât și alte documente programatice și de planificare specifice la nivel european, național și regional, după cum urmează:

**REGLEMENTĂRI EUROPENE:**

* **Regulamentul (UE) 1058/2021 al Parlamentului European și al Consiliului din 24 iunie 2021** privind Fondul european de dezvoltare regională și Fondul de coeziune;
* **Regulamentul (UE) 1060/2021 al Parlamentului European și al Consiliului din 24 iunie 2021** de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* **Regulamentul (UE) 852/2020 al Parlamentului European și al Consiliului din 18 iunie 2020** privind instituirea unui cadru care să faciliteze investițiile durabile și de modificare a Regulamentului (UE) 2019/2088 și a actelor delegate subsecvente Regulamentul delegat (UE) 2139/2021 de completare a Regulamentului (UE) 2020/852 al Parlamentului European și al Consiliului prin stabilirea criteriilor tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu;
* **Regulamentul (UE) nr. 651/2014 al Comisiei din 17 iunie 2014** de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;
* **Decizia de punere în aplicare a Comisiei C(2015) 4272 final din 23 iunie 2015** de aprobare a anumitor elemente din programul operațional "Regional" pentru sprijinul din partea Fondului european de dezvoltare regională în temeiul obiectivului referitor la investițiile pentru creștere și locuri de muncă în România, cu modificările ulterioare;
* **Comunicare a Comisiei C(2021) 1054 final din 12 februarie 2021**. Orientări tehnice privind aplicarea principiului de ”a nu prejudicia în mod semnificativ” în temeiul Regulamentului privind Mecanismul de redresare și reziliență;
* **Carta drepturilor fundamentale a Uniunii Europene** (2010/C 83/02);
* **Directiva (UE) 54/2006 a Parlamentului European şi a Consiliului din 5 iulie 2006** privind punerea în aplicare a principiului egalităţii de şanse şi al egalităţii de tratament între bărbaţi şi femei în materie de încadrare în muncă şi de muncă;
* **Directiva (UE) 113/2004 a Consiliului din 13 decembrie 2004** de aplicare a principiului egalităţii de tratament între femei şi bărbaţi privind accesul la bunuri şi servicii şi furnizarea de bunuri şi servicii;
* **Directiva (UE) 79/7 a Consiliului din 19 decembrie 1978** privind aplicarea treptată a principiului egalităţii de tratament între bărbaţi şi femei în domeniul securităţii sociale;
* **Directiva UE 2000/78/CE din 27 noiembrie 2000** de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă;
* **Convenția ONU privind Drepturile Persoanelor cu Dizabilități adoptată la 13 decembrie 2006** de către Adunarea Generală a ONU;
* **Directiva (UE) 882/2019 a Parlamentului European și a Consiliului din 17 aprilie 2019** privind cerințele de accesibilitate aplicabile produselor și serviciilor;
* **Directiva (UE) 43/2000 a Consiliului din 29 iunie 2000**, cu privire la implementarea principiului tratamentului egal între persoane indiferent de originea rasială sau etnică;
* **Comunicarea Comisiei C(2021) 373/1 16 septembrie 2021**. Orientări tehnice referitoare la imunizarea infrastructurii la schimbările climatice în perioada;
* **REGULAMENTUL DELEGAT (UE) 2021/2139 AL COMISIEI din 4 iunie 2021** de completare a Regulamentului (UE) 2020/852 al Parlamentului European și al Consiliului prin stabilirea criteriilor tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu.

**REGLEMENTĂRI NAȚIONALE:**

* **Ordonanță de Urgenţă nr. 66/2011** privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificarile si completarile ulterioare;
* **Ordonanța de Urgență nr. 77/2014** privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare;
* **Ordonanța de Urgență a Guvernului nr. 133/2021** privind gestionarea financiară a fondurilor europene în perioada de programare alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă ;
* **Hotărâre nr. 829 din 27 iunie 2022** pentru aprobarea [Normelor metodologice](https://legislatie.just.ro/Public/DetaliiDocumentAfis/256870) de aplicare a [Ordonanței de urgență a Guvernului nr. 133/2021](https://legislatie.just.ro/Public/DetaliiDocumentAfis/249731) privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* **Hotărârea Guvernului nr. 873/2022** pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin fondul european de dezvoltare regională, fondul social european plus, fondul de coeziune și fondul pentru o tranziție justă;
* **Ordonanța de Urgență a Guvernului nr. 156 din 3 septembrie 2020** privind unele măsuri pentru susținerea dezvoltării teritoriale a localităților urbane și rurale din România cu finanțare din fonduri externe nerambursabile, cu modificările și completările ulterioare;
* **Ordonanța de Urgență a Guvernului nr. 122/2020** privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, cu modificarile si completarile ulterioare;
* **Legea nr. 315/2014** privind dezvoltarea regională în România, cu modificările și completările ulterioare;
* **Legea nr. 346 din 14 iulie 2004** privind stimularea înființării și dezvoltării întreprinderilor mici și mijlocii, cu modificările și completările ulterioare;
* **Legea nr. 31/1990** privind societăţile comerciale, cu modificările şi completările ulterioare;

**Legea nr. 202/2002** privind egalitatea de şanse între femei şi bărbaţi, cu modificările și completările ulterioare;

**Legea nr.197/2012** privind asigurarea calităţii în domeniul serviciilor sociale, cu modificările și completările ulterioare;

**Legea nr. 448/2006** privind protecţia şi promovarea drepturilor persoanelor cu handicap, cu modificările și completările ulterioare;

* **Ordonanța de Guvern nr.137/2000** privind prevenirea şi sancţionarea tuturor formelor de discriminare, cu modificările și completările ulterioare;
* **Ordonanța de Urgență a Guvernului nr. 61/2008** privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii, cu modificările și completările ulterioare;
* **Legea nr. 153 din 5 iulie 2011** privind măsuri de creştere a calităţii arhitectural-ambientale a clădirilor, cu modificările și completările ulterioare;
* **Legea nr. 422/2001** privind protejarea monumentelor istorice, republicată, cu modificările ulterioare;
* **Legea nr. 350 din 6 iunie 2001** privind amenajarea teritoriului şi urbanismul, cu modificările și completările ulterioare;
* **Legea nr. 24/2007** privind reglementarea și administrarea spațiilor verzi din zonele urbane, republicată, cu modificările și completările ulterioare;
* **Ordin nr. 2.828 din 24 decembrie 2015** pentru modificarea anexei nr. 1 la Ordinul ministrului culturii şi cultelor nr. 2.314/2004 privind aprobarea Listei monumentelor istorice, actualizată, şi a Listei monumentelor istorice dispărute, cu modificările ulterioare.

**DOCUMENTE PROGRAMATICE (PROGRAME, STRATEGII, PLANURI):**

* Programul Regional Nord-Vest 2021-2027;
* Planul de dezvoltare regională Nord-Vest;
* Strategia națională privind promovarea egalității de șanse și de tratament între femei și bărbați și prevenirea și combaterea violenței domestice;
* Strategia Uniunii Europene privind egalitatea de gen 2020-2025: O Uniune a egalității;
* Pilonul European al Drepturilor Sociale;
* Strategia Uniunii Europene privind drepturile persoanelor cu dizabilități 2021-2030: O Uniune a egalității;
* Agenda 2030 pentru dezvoltare durabilă;
* Strategia națională pentru dezvoltarea durabilă a României 2030;
* Inițiativa “New European Bauhaus”;
* Strategia UE pentru Regiunea Dunării (SUERD).

### ACȚIUNI SPRIJINITE ÎN CADRUL APELULUI

Prin Obiectivul specific 5.1/e (i), intervenţia d) - *Regenerare urbană și securitatea spațiilor publice* (*Apel dedicat unităţilor administrativ-teritoriale cu statut de municipii-reședință de județ și unităţilor administrativ-teritoriale limitrofe din zonele urbane funcţionale aferente acestora*)in cadrul PR NV sunt sprijinite acele proiecte care vor contribui la creșterea atractivității spațiilor publice urbane care suferă de degradare și care necesită intervenții integrate de regenerare urbană, contribuind la îmbunătățirea condițiilor de viață ale cetățenilor.

Măsurile de regenerare urbană sprijinite prin acest apel vor acorda prioritate cartierelor și comunităților defavorizate, conform evaluării nevoilor realizată în cadrul SIDU 2021-2027.

Astfel, intervenţia **d) Regenerare urbană și securitatea spațiilor publice** sprijină acţiuni integrate precum:

* **a. Reabilitarea integrată a spațiilor publice, inclusiv infrastructura tehnico-edilitară aferentă** din: zone centrale; zone istorice; spații publice din interiorul ansamblurilor de locuințe colective, respectiv, din cartierele de blocuri sau zonele cu locuințe de tip condominiu; din zona autogărilor și gărilor, din zone portuare situate în interiorul sau la limita localităților urbane; falezele, malurile și insulele râurilor și lacurilor din interiorul localităților urbane; din zonele rezidențiale periferice destructurate, din zonele de blocuri degradate și așezări informale din mediul urban. De asemenea, este sprijinită regenerarea unor spații publice neutilizate, pentru scopuri de agreement și de petrecere a timpului liber pentru comunitate.

Aceste intervenţii privind **reabilitarea integrată a spațiilor publice** pot fi realizate indiferent dacă spaţiile respective sunt în uz/abandonate/au altă destinație și vor fi puse la dispoziţia utilizatorilor în mod gratuit, nelimitat, transparent și nediscriminatoriu.

* b. **Investiții de reabilitare a anvelopelor clădirilor situate în piețele centrale (istorice)**, respectiv a ansamblului constructiv de închidere perimetrală a clădirii, compus din faţade şi sistem de acoperire, inclusiv elementele exterioare funcţionale şi de plastică arhitecturală, după caz, cu minime intervenții de consolidare a acestora, dacă este cazul.

Intervențiile de reabilitare a **anvelopelor clădirilor** se vor realiza cu respectarea prevederilor *Legii nr. 153 din 5 iulie 2011 privind măsuri de creştere a calităţii arhitectural-ambientale a clădirilor, cu modificările și completările ulterioare.* Solicitantul va depune Hotărârea de Consiliu Local prin care aprobă executarea lucrărilor de intervenţie în condiţiile legii 153/2011 pentru creşterea calităţii arhitectural-ambientale a clădirilor din pieţele centrale (istorice) din municipiile reședinţă de judeţ.

Pentru a proba faptul ca intervenţiile se realizează în clădiri amplasate **în piețele centrale (istorice) ale UAT**, solicitantul va anexa un extras din documentele relevante de amenajare a teritoriului şi de urbanism[[4]](#footnote-4) pentru a evidenţia delimitarea zonei centrale, precum și un extras din lista actualizată a monumentelor istorice pentru a proba că respectiva clădire este amplasată **în zona/aria** unui ansamblu urban clasat ca monument istoric, conform delimitărilor din această listă, indiferent dacă respectiva clădire ce face obiectul proiectului se clasează sau nu ca monument istoric.

În cadrul acestui apel sunt eligibile **investiții de reabilitare a anvelopelor clădirilor situate în piețele centrale (istorice)** doar din municipiile reședinţă de judeţ situate în Regiunea de dezvoltare Nord-Vest.

c. **Construirea/modernizarea/reabilitarea piețelor agroalimentare** care sunt integrate teritorial în cadrul spaţiilor publice urbane ce necesită regenerare, conform SIDU 2021-2027 în condiţiile schemei de ajutor de stat elaborată în conformitate cu prevederile art. 56 - *Ajutoarele pentru investiţii în infrastructurile locale* din *Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea art. 107 şi 108 din tratat*, cu modificările şi completările ulterioare.

În cadrul acestui apel sunt eligibile activităţile de **construire/modernizare/ reabilitare a piețelor agroalimentare** din municipiile reședinţă de judeţ situate în Regiunea de dezvoltare Nord-Vest.Acest tip de proiecte trebuie depuse separat si sa respecte schema de ajutor de stat aferenta.

* d. **Investiții pentru asigurarea securității spațiilor publice** (ex: iluminatul corespunzător al spațiilor publice, sisteme de monitorizare video etc.), ca parte a proiectelor integrate de regenerare urbană.

De asemenea, în mod integrat cu activităţile de mai sus, prin acest apel pot fi sprijinite și **alte investiții care susțin regenerarea urbană și securitatea spațiilor publice**, dacă se încadrează în specificul OS 5.1/e (i)/intervenţiei d) și în condiţiile stabilite/detaliate prin prezentul ghid.

Solicitanții pot depune **în cadrul acestui apel,** proiecte care cuprind fie doar un tip de activități dintre cele menționate mai sus, la literele a. **Reabilitarea integrată a spațiilor publice** si b. **Investiții de reabilitare a anvelopelor clădirilor din piețele centrale (istorice),** fie proiecte integrate pe baza acestor activități.

**ATENȚIE!**

**Proiectele care cuprind activități dintre cele menționate la litera c. Construirea/modernizarea/reabilitarea piețelor agroalimentare, se vor depune separat.**

Activitățile de la litera d) **Investiții pentru asigurarea securității spațiilor publice** pot fi incluse în proiecte integrate de regenerare urbană, alături de oricare activitate de la literele a, b, c de mai sus. Pentru activitatea c. **Construirea/modernizarea/reabilitarea piețelor agroalimentare se vor respecta regulile de ajutor de stat, conform prevederilor din ghid.**

Toate proiectele/activitățile proiectelor **depuse în cadrul acestui apel** trebuie să se regăsească **în lista cu proiectele prioritizate din cadrul** Strategiei integrate de dezvoltare urbană pentru perioada 2021-2027, ce vizează teritoriul solicitantului de finanţare.

Pentru toate proiectele depuse, solicitantul va prezenta modalitatea de asigurare a complementarității cu alte proiecte care contribuie la regenerarea urbană și la securitatea spaţiilor publice**, precum** și modalitatea de respectare a **abordării integrate într-un set coerent de acțiuni integrate**, inclusiv din punct de vedere teritorial, făcând referire fie la proiecte finalizate sau în implementare, fie la proiecte care urmează a se realiza și care sunt selectate în lista de proiecte prioritare aferentă SIDU 2021-2027.

Astfel, accesarea tuturor fondurilor din cadrul acestui OS va fi realizată pe baza Strategiilor Integrate de Dezvoltare Urbană (SIDU) și a unor justificări în ceea ce privește oportunitatea, caracterul integrat și rolul investițiilor propuse. AM va condiționa finanțarea tuturor proiectelor din cadrul acestui OS de demonstrarea de către beneficiar a caracterului **integrat** al acestora.

De asemenea, solicitantul va prezenta faptul că la nivelul identificării intervenţiilor în SIDU 2021-2027, s-a ținut cont de inițiativa New European Bauhaus de a pune în practică Pactul Verde European și de a crea locuri de locuit accesibile, durabile și de calitate, prin colaborarea și interoperabilitatea artei și științei culturale, investițiile îmbinând cu succes principiile durabilității, esteticii și incluziunii din Noul Bauhaus european, în scopul găsirii de soluții accesibile, incluzive, durabile și atractive la provocările climatice.

În ceea ce privește documentele strategice de la nivel naţional și regional, solicitantul **poate justifica** faptul că intervențiile sunt în linie cu Strategia de Dezvoltare Durabilă a României 2030 și contribuie la realizarea mai multor obiective de dezvoltare durabilă propuse de Agenda 2030 pentru dezvoltare durabilă, dar în special la realizarea ODD 11.

### INDICATORI

Indicatorii reprezintă instrumente de măsurare a efectelor/ realizărilor/ rezultatelor intervențiilor.

În cadrul prezentului apel, se vor monitoriza următorii indicatori:

1. **INDICATORI SPECIFICI PROGRAMULUI**

|  |  |  |  |  |
| --- | --- | --- | --- | --- |
| **Acțiune** | **Indicator** | | **Unitate de măsură** | **Sursa datelor** |
| **Cod** | **Definiție** |
| **Regenerare urbană și securitatea spațiilor publice** | **RCO 74** | Populația vizată de proiecte derulate în cadrul strategiilor de dezvoltare teritorială integrate = Numărul de persoane vizate de proiectele sprijinite prin Fonduri în cadrul strategiilor de dezvoltare teritorială integrată. | persoane | Informaţii furnizate de UAT-uri în cadrul proiectelor sprijinite |
| **RCO 75** | Strategii de dezvoltare teritorială integrate care beneficiază de sprijin = Numărul de contribuții la strategiile de dezvoltare teritorială integrată raportate pentru fiecare obiectiv specific care contribuie în conformitate cu articolul 28 literele (a) și (c) din RDC. O strategie susținută prin mai multe proiecte în cadrul aceluiași obiectiv specific ar trebui să fie contabilizată o singură dată. | Contribuții la strategii | Informaţii furnizate de UAT-uri în cadrul proiectelor sprijinite |
| **12S5** | Populația care are acces la infrastructuri sprijinite pentru regenerarea urbană = Indicatorul trebuie îndeplinit la finalul perioadei de implementare şi vizează populaţia care locuieşte în raza de 2 km calculată de la limita infrastructurilor sprijinite pentru regenerarea urbană. | persoane | Informaţii furnizate de UAT-uri în cadrul proiectelor sprijinite |

1. **INDICATORI SPECIFICI APELULUI DE PROIECTE**

**Nu este cazul.**

**NOTĂ!**

Indicatorii vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora conduce la aplicarea de masuri , în conformitate cu prevederile OUG nr. 66/2011, cu modificările şi completările ulterioare in baza procedurilor AM PR NV.

**ATENȚIE!**

**În cadrul cererii de finanțare nu se vor identifica și cuantifica alți indicatori în afara celor menționați în cadrul secțiunii 2.5.**

### REZULTATELE AŞTEPTATE

**În cadrul cererii de finanțare se vor menționa rezultatele așteptate (maxim ....... rezultate) ca urmare a implementării proiectului.**

Rezultatele preconizate vor fi menționate în mod obligatoriu în cadrul fiecărei cereri de finanțare, după caz, în funcție de activitățile incluse în proiect.

**ATENȚIE!**

**Valorile preconizate trebuie să fie realiste, realizabile, măsurabile și în concordanța cu indicatorii și obiectivele specifice ale proiectului astfel încât rezultatele așteptate să asigure îndeplinirea obiectivelor și indicatorilor.**

## INFORMAȚII DESPRE APELUL DE PROIECTE

### TIPUL DE APEL DE PROIECTE

Prin prezentul Ghid al solicitantului se lansează apelul de proiecte **necompetitiv,** cu depunere **continuă**, cu numărul PRNV/2023/714A/1.

1. **DEPUNEREA PROIECTELOR**

Cererile de finanțare pot fi depuse doar în perioada menționată în cadrul secțiunii 3.2 a prezentului ghid. Evaluarea și selecția proiectelor depuse în vederea contractării se va realiza în funcție de ordinea de depunere, respectând pragul minim de calitate de 70 de puncte, în limita bugetului alocat respectivului apel.

1. **REDEPUNEREA PROIECTELOR**

În cadrul acestui apel, proiectele respinse/retrase, pot fi redepuse, cu condiția respectării termenului limită de depunere a cererilor de finanțare ori a condițiilor de închidere a apelului.

Toate proiectele redepuse sunt considerate, din punct de vedere procedural, cereri de finanțare nou-depuse.

### PERIOADA DE DEPUNERE A PROIECTELOR

1. **Data și ora lansării apelului de proiecte ....................**
2. **Data și ora începere depunere de proiecte ...............**
3. **Data și ora închiderii apelului de proiecte .................**

**NOTĂ!**

În cadrul acestui apel, o cerere de finanţare respinsă într-una din etapele procesului de evaluare, selecţie şi contractare, se poate redepune în cadrul aceluiaşi apel, cu încadrarea în perioada de depunere a cererilor de finanțare.

**AM PR NV va închide apelul de proiecte în momentul în care valoarea nerambursabilă solicitată prin cererile de finanțare depuse atinge pragul de 250% din alocarea financiară a apelului de proiecte.**

### MODALITATEA DE DEPUNERE A PROIECTELOR

În cadrul prezentului apel de proiecte, cererile de finanțare se vor depune prin aplicația electronică MYSMIS, disponibilă la adresa web ………………………. doar în intervalul menționat la secțiunea 3.2 a prezentului ghid.

Data depunerii cererii de finanțare este considerată data transmiterii aplicației prin sistemul electronic MYSMIS.

Cererile de finanțare se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/liderului de parteneriat sau a persoanei împuternicite expres de către acesta, dacă este cazul.

În cazul proiectelor implementate în parteneriat, și declarațiile reprezentanților legali ai partenerilor vor fi semnate electronic.

Documentele anexate la cererea de finanțare vor fi încărcate în copie format pdf. sub semnătură electronică extinsă certificată a reprezentantului legal al solicitantului/liderului de parteneriat/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

Declarațiile în nume propriu ale solicitantului vor fi semnate doar de către reprezentantul legal. Persoana împuternicită nu va semna declarațiile în nume propriu ale reprezentantului legal, având doar rolul de a le încărca în sistemul electronic mySMIS.

### VALOAREA MINIMĂ ȘI MAXIMĂ ELIGIBILA A UNUI PROIECT

**Valoarea totală eligibilă** inclusiv TVA a cererii de finanțare se încadrează în următoarele limite minime și maxime:

* 1. **Valoarea minimă eligibilă: 1.000.000 euro;**
  2. **Valoarea maximă eligibilă: 8.925.000 euro.**

**În cazul** investițiilor în **construirea/modernizarea/reabilitarea** piețelor agroalimentare urbane, valoarea maximă a ajutorului de stat ce poate fi acordată prin proiect este de 3.500.000 euro, în condiţiile schemei de ajutor de stat elaborată în conformitate cu prevederile art. 56 - *Ajutoarele pentru investiţii în infrastructurile locale* din *Regulamentul (UE) nr. 651/2014*. Valoarea totala a schemei de ajutor de stat este de 45.000.000 euro, care se aplica cumulat celor doua apeluri aferente regenerarii urbane 714A si 714B.

Conform alin. (5) si (6) din art. 56 al *Regulamentului (UE) nr. 651/2014,* valoarea ajutorului de stat acordat nu trebuie să depășească diferenţa dintre costurile eligibile, reprezentate de costurile de investiţii în active corporale și necorporale privind **construirea/modernizarea/reabilitarea** piețelor agroalimentare și profitul din exploatare aferent investiţiei.

Cursul valutar la care se va calcula încadrarea în respectivele valori minime și maxime este cursul inforeuro din luna publicării ghidului solicitantului. Acest curs va fi utilizat inclusiv la semnarea contractului de finanțare.

**NOTĂ!**

Criteriul cu privire la valoarea minimă eligibilă a proiectului nu se menține pe perioada de implementare a investiției.

### 3.5. CUANTUMUL COFINANȚĂRII ACORDATE

În cadrul prezentului apel de proiecte, pentru întocmirea bugetului cererii de finanțare, se va lua în calcul rata de cofinanțare acordată prin Fondul European de Dezvoltare Regională de 85% din valoarea cheltuielilor eligibile ale proiectului/valoarea ajutorului de stat acordat, după caz, respectiv de 13% din bugetul de stat (BS).

Pentru proiectele depuse în cadrul prezentului apel cofinanțarea din partea solicitantului este de minim **2%** din valoarea cheltuielilor eligibile.

În cadrul prezentului apel de proiecte, pentru întocmirea bugetului cererii de finanțare, pentru investiții aferente **construirea/modernizarea/reabilitarea** piețelor agroalimentare, se va lua în calcul rata de cofinanțare de maxim 100% din valoarea cheltuielilor eligibile, iar valoarea ajutorului nu trebuie să depășească diferenţa dintre costurile eligibile și profitul din exploatare aferent investiţiei, din care 85% acordată din Fondul European de Dezvoltare Regională, respectiv 15% din Bugetul de Stat.

Pentru proiectele ce vizează **construirea/modernizarea/reabilitarea** piețelor agroalimentare, diferenţa până la valoarea totală a proiectului se acoperă de către beneficiar, acesta trebuind să aducă o contribuţie financiară la finanţarea costurilor eligibile, fie din resurse proprii, fie din surse atrase, sub o formă care să nu facă obiectul niciunui alt ajutor public.

### 3.6. ALOCAREA APELULUI DE PROIECTE

Alocarea prezentului apel de proiecte (FEDR + BS) este de 53.812.697 euro, din care 45.740.793 euro FEDR și 8.071.904 euro cofinanțare din bugetul de stat. **În cazul** investițiilor în **construirea/modernizarea/reabilitarea** piețelor agroalimentare urbane, se aplica schema de ajutor de stat elaborată în conformitate cu prevederile art. 56 - *Ajutoarele pentru investiţii în infrastructurile locale* din *Regulamentul (UE) nr. 651/2014*. Valoarea totala a schemei de ajutor de stat este de 45.000.000 euro, care se aplica cumulat celor doua apeluri aferente regenerarii urbane 714A si 714B.

Această alocare (FEDR+BS) este detaliată în regiunea de dezvoltare Nord-Vest, pe municipiile reședinţă de judeţ, astfel:

|  |  |  |  |
| --- | --- | --- | --- |
| **Alocări în euro:** | **FEDR** | **BS** | **FEDR + BS** |
| **MUNICIPII REȘEDINŢĂ JUDEŢ** | **45.740.793** | **8.071.904** | **53.812.697** |
| **Cluj-Napoca** | 12.635.789 | 2.229.844 | 14.865.633 |
| **Oradea** | 9.412.038 | 1.660.948 | 11.072.986 |
| **Baia Mare** | 7.083.103 | 1.249.960 | 8.333.063 |
| **Satu Mare** | 6.287.640 | 1.109.583 | 7.397.223 |
| **Zalău** | 4.772.834 | 842.265 | 5.615.099 |
| **Bistriţa** | 5.549.389 | 979.304 | 6.528.693 |

Fondurile alocate municipiilor reședință de județ se repartizează pe fiecare municipiu astfel:

* 35% din fondurile totale se repartizează în mod egal pentru toate municipiile reședință de județ;
* 65% din fondurile totale se repartizează în funcție de numărul total al populației de la nivelul municipiilor reședință de județ.

UAT-urile/comune din componența ZUF-urilor care nu sunt municipii reședință de județ vor putea depune proiecte doar pentru activităţi comune/ integrate, prin încheierea unui parteneriat cu municipiul reședință de județ, în care acesta să fie lider, iar investiția să se realizeze în proporție de 80% pe teritoriul liderului de parteneriat. Există posibilitatea supracontractării conform OUG 133/2021 – art. 15, alin. 1, lit. b), în funcție de disponibilitatea fondurilor, pe baza instrucțiunilor emise de AM PR NV, conform celor de mai sus.

### 3.7. SOLICITANȚI ELIGIBILI

**Solicitanţii eligibili ai proiectelor depuse în cadrul prezentului apel de proiecte pot fi reprezentați de:**

1. Unitățile administrativ-teritoriale (UAT), respectiv:

* Municipiu reședință de județ;

1. Parteneriate între:

* UAT Municipiu reședință de județ și UAT Comună(e) din componenţa Zonelor Urbane Funcţionale (ZUF) aferente Municipiilor reşedinţă de judeţ, limitrofe acestora.

Parteneriate intre UAT Municipiu resedinta de judet si UAT Consiliu Judetean.

În conformitate cu prevederile art. 3(3) din OUG nr. **156 din 3 septembrie 2020, cu modificările și completările ulterioare, p**entru a fi considerate eligibile, comunele din cadrul ZUF, trebuie să înregistreze pe o perioadă de trei ani înainte de depunerea proiectelor la finanţare din fonduri externe nerambursabile o creştere continuă a numărului de locuitori.

Se va avea în vedere, în mod obligatoriu, faptul că UAT comunele din zona urbană funcţională a municipiului reşedinţă de judeţ, cu care se încheie parteneriate pentru depunerea şi implementarea în comun/integrată a proiectelor, trebuie să fi făcut parte din zona de studiu a SIDU 2021-2027 aferentă respectivului municipiu reședință de județ.

Pe teritoriul UAT comune din zona funcţională urbană a municipiului reşedinţă de judeţ, partenere în proiect şi incluse în zona de studiu a SIDU 2021-2027, se vor putea realiza **investiţii comune/integrate** cu cele de pe teritoriul municipiului reşedinţă de judeţ, cu excepţia activităţilor eligibile de la literele b. **Investiții de reabilitare a anvelopelor clădirilor situate în piețele centrale (istorice)** și c. **Construirea/modernizarea/ reabilitarea piețelor agroalimentare** din secţiunea 2.4 de mai sus.

Astfel, solicitantul de finanţare pentru intervențiile de reabilitare a fațadelor și a acoperișurilor clădirilor din piețele centrale (istorice), respectiv pentru activitatea b. **Investiții de reabilitare a anvelopelor clădirilor situate în piețele centrale (istorice)** din secţiunea 2.4 de mai sus este Unitatea administrativ-teritorială municipiul reședință de județ, cu respectarea prevederilor *Legii nr. 153 din 5 iulie 2011 privind măsuri de creştere a calităţii arhitectural-ambientale a clădirilor[[5]](#footnote-5).* În acest sens, solicitantul va anexa Hotărârea de Consiliu Local prin care aprobă executarea lucrărilor de intervenţie în condiţiile legii 153/2011 pentru creşterea calităţii arhitectural-ambientale a clădirilor din pieţele centrale (istorice) din municipiile reședinţă de judeţ.

În cazul investițiilor în construirea/modernizarea/reabilitarea piețelor agroalimentare urbane, solicitantul nu trebuie să fie în dificultate, în conformitate cu prevederile Regulamentului (UE) nr. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.

**De asemenea, valoarea investiţiei eligibile (valoarea eligibilă însumată a cap. 1, cap. 2, cap. 4 şi linia 5.1.1) realizate pe teritoriul liderului de parteneriat trebuie să fie în procent de min. 80% raportat la valoarea eligibilă însumată a cap. 1, cap. 2, cap. 4 şi linia 5.1.1 din devizul general al proiectului.** Pentru justificarea îndeplinirii acestei cerințe, se va anexa un deviz general al intervențiilor realizate prin proiect la nivelul liderului de parteneriat sau se vor evidenția cheltuielile realizate la nivelul liderului de parteneriat în cadrul devizului general al proiectului.

**NOTĂ!**

Criteriul cu privire la procentul de minimum 80% nu se menține pe perioada de implementare a investiției.

Criteriile de eligibilitate ale solicitantului se aplică şi partenerului.

Solicitanţii sunt situaţi în regiunea de dezvoltare Nord-Vest.

Nu există restricţii cu privire la numărul partenerilor.

În scopul constituirii parteneriatelor se încheie un Acord de parteneriat, conform modelului orientativ din Ghidul solicitantului (Anexa III.6).

### 3.8. APLICAREA REGULILOR PRIVIND AJUTORUL DE STAT

**Ajutoare/ajutor de stat** înseamnă orice măsură care îndeplinește toate criteriile prevăzute la art. 107, alin. (1) din Tratatul privind funcționarea Uniunii Europene (TFUE), respectiv să implice transferul de resurse de stat, să se materializeze într-un avantaj economic de care întreprinderea nu ar fi beneficiat în mod normal, să fie selectiv și să aibă un efect potenţial asupra concurenţei şi comerţului între Statele Membre.

* **Activităţile *a. Reabilitarea integrată a spațiilor publice, inclusiv infrastructura tehnico-edilitară aferentă*** **și *d. Investiții pentru asigurarea securității spațiilor publice***

Proiectele ce vor fi finanțate prin prezentul apel de proiecte nu implică elemente de ajutor de stat, întrucât activitățile ***a. Reabilitarea integrată a spațiilor publice, inclusiv infrastructura tehnico-edilitară aferentă*** **și *d. Investiții pentru asigurarea securității spațiilor publice*** au caracter non-economic și realizarea proiectului nu se materializează într-un avantaj economic pentru solicitantul de finanţare. După cum s-a menționat și în cadrul PR NV, intervenția se adresează autorităților publice locale, în principal municipiilor reședință de județ din regiunea Nord-Vest care vor dezvolta proiecte negeneratoare de venituri, beneficiarii finali fiind cetățenii care vor beneficia de infrastructura sprijinită, în mod gratuit, nelimitat, transparent și nediscriminatoriu.

Solicitantul va declara/confirma faptul că activitățile proiectului (***a. Reabilitarea integrată a spațiilor publice, inclusiv infrastructura tehnico-edilitară aferentă*** **și *d. Investiții pentru asigurarea securității spațiilor publice)*** nu implică desfășurarea unei/unor activități economice și nu implică elemente de ajutor de stat.

Proiectele care prevăd actiuni ce vizează finanțarea activităților care intră sub incidența regulilor de ajutor de stat, chiar și ca activităţi neeligibile, vor fi respinse de la finanţare. Sunt considerate investiţii care pot intra sub incidenta ajutorului de stat următoarele tipuri de activităţi: parcuri de distracţii, baze de tratamente, spaţii alimentaţie publică, spaţii cazare, etc.

În ceea ce privește investiţiile în iluminatul spațiilor publice, solicitantul va confirma în declaraţia unica faptul că sunt respectate prevederile legale în vigoare, inclusiv normele de ajutor de stat în legătura cu operarea/ furnizarea serviciului de iluminat public, sub sancţiunea returnării finanțării primite pentru această activitate.

**La nivelul execuției lucrărilor**, dacă selecția executantului este realizată în baza unei proceduri competitive, atunci este înlăturat ajutorul la nivelul constructorului.

Având în vedere că infrastructura va fi pusă la dispoziția **utilizatorilor** în mod gratuit, nelimitat, transparent și nediscriminatoriu și nu vor fi favorizați anumiți utilizatori, ci va fi utilizată în folosul întregii societăţi, nu va fi înregistrată prezența ajutorului de stat pentru utilizator.

* Activitatea *b.* ***Investiții de reabilitare a anvelopelor clădirilor situate în piețele centrale (istorice)***

Analiza se realizează pe mai multe paliere, respectiv:

* **La nivelul solicitantului de finanţare**, aceste investiții nu implică elemente de ajutor de stat, întrucât nu implică desfășurarea unei activităţi economice, ci doar activități ce țin de exercitarea funcției de autoritate publică, în conformitate cu prevederile Legii 153/2011, cu modificările și completările ulterioare.
* **La nivelul execuției lucrărilor**, dacă selecția executantului este realizată în baza unei proceduri competitive, atunci este înlăturat ajutorul la nivelul constructorului.
* **La nivelul beneficiarului final**: în ceea ce privește investițiile ***de reabilitare a anvelopelor clădirilor/spaţiilor*** în care nu se desfășoară activitate economică, măsura nu implică elemente de ajutor de stat.

**Pentru spațiile cu altă destinație decât cea de locuință** deţinute în proprietate de persoane juridice de drept privat, proprietarii acestor spaţii vor suporta 100% din valoarea cheltuielilor prevăzute la capitolele/subcapitolele 1.1, 1.2, 2, 4, 5.1.1 și 5.3 din deviz pentru aceste spaţii.

În cazul co-proprietății, valoarea suportată va fi proporțională cu cota-parte indiviză de proprietate deținută, în baza documentelor care dovedesc proprietatea.

* **Activitatea** *c.* ***Construirea/modernizarea/reabilitarea piețelor agroalimentare***

În cadrul prezentului apel de proiecte, pentru activitatea c. ***Construirea/ modernizarea/ reabilitarea piețelor agroalimentare*** se aplică schema de ajutor de stat nr. ……. aprobată prin Decizia Directorului ADR N-V, privind aprobarea schemei de ajutor de stat “......”, aferentă Programului Regional Nord-Vest.

Schema de ajutor de stat este elaborată în temeiul art. 56 - ***Ajutoarele pentru investiţii în infrastructurile locale*** din *Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea art. 107 şi 108 din tratat*, cu modificările şi completările ulterioare.

Conform art. 4 (1) litera cc) din Regulamentul (UE) nr. 651/2014, valoarea maximă a ajutorului individual acordat unui beneficiar în cazul investiţiilor în infrastructura locală nu poate depăşi 10 milioane euro pe proiect sau costurile totale ale proiectului nu vor depăşi 20 milioane euro pentru aceeași infrastructură.

Obiectivul prezentei scheme constă în acordarea de ajutoare de stat pentru realizarea de investiţii în construirea/ modernizarea/ reabilitarea piețelor agroalimentare (inclusiv achiziţia de echipamente mobile de desfacere a produselor producătorilor locali din regiune).

Conform punctului 2 din Anexa 4 la OUG 57/2019 **privind Codul administrativ,** pieţele publice, comerciale, târgurile, oboarele aparţin domeniului public al comunei, al oraşului sau al municipiului, în cazul prezentului apel, aparţinând municipiului reședinţă de judeţ ce reprezintă solicitantul de finanţare.

Conform alin. (5) si (6) din art. 56 al *Regulamentului (UE) nr. 651/2014,* valoarea ajutorului de stat acordat nu trebuie să depășească diferenţa dintre costurile eligibile, reprezentate de costurile de investiţii în active corporale și necorporale privind **construirea/modernizarea/reabilitarea** piețelor agroalimentare și profitul din exploatare aferent investiţiei.

Profitul din exploatare, definit conform art. 2, punctul 39 din Regulamentul (UE) nr. 651/2014, se deduce din costurile eligibile ex-ante, pe baza unor estimări rezonabile, în conformitate cu valorile rezultate din Anexa III.10 **Macheta financiară\_calcul profit din exploatare.**

Ajutorul de stat se va acorda dacă are un efect stimulativ. În acest sens, beneficiarul trebuie să depună o cerere de ajutor **înainte de demararea lucrărilor la proiectul respectiv**.

Infrastructura va fi pusă la dispoziţia utilizatorilor interesaţi în mod deschis, transparent și nediscriminatoriu. Preţul perceput pentru utilizarea infrastructurii trebuie să corespundă preţului pieţei.

Orice concesiune sau alt tip de contract prin care un terţ este însărcinat cu exploatarea infrastructurii se atribuie în mod deschis, transparent și nediscriminatoriu, ţinându-se seama în mod corespunzător de normele aplicabile în materie de achiziţii publice.

**La nivelul execuției lucrărilor**, dacă selecția executantului este realizată în baza unei proceduri competitive, atunci este înlăturat ajutorul la nivelul constructorului.

### 3.9. TEME ORIZONTALE

În procesul de pregătire, verificare, implementare și durabilitate a contractului de finanțare, solicitantul asigură:

1. respectarea drepturilor fundamentale și a Cartei drepturilor fundamentale a Uniunii Europene
2. respectarea egalității între bărbați și femei, integrarea perspectivei de gen și abordarea aspectelor de gen
3. prevenirea oricărei forme de discriminare pe criterii de gen, origine rasială sau etnică, religie sau convingeri, handicap, vârstă sau orientare sexuală, precum și respectarea accesibilității pentru persoanele cu handicap

4. respectarea obiectivului de promovare a dezvoltării durabile, astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și respectarea principiului de „a nu prejudicia în mod semnificativ”.

Respectarea obligațiilor legale în vigoare în cazul fiecărui domeniu constituie *conditie obligatorie.*

*Proiectele trebuie să descrie și să demonstreze modul în care pri*ncipiile de mai sus sunt promovate prin investiția respectivă, detaliindu-se concret care sunt măsurile și instrumentele prin care solicitantul va garanta aplicarea respectivelor principii.

Solicitantul va completa Declarația unică, unde își va asuma că va respecta clauzele Cartei drepturilor fundamentale a Uniunii Europene, precum și obligațiile prevăzute în legislația comunitară şi națională în domeniul nediscriminării pe criterii de gen, origine rasială sau etnică, religie sau convingeri, handicap, vârstă sau orientare sexuală, precum și accesibilitatea pentru persoanele cu handicap.

Solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă și va evidenția elementele de relevanță în raport cu asigurarea accesibilității, în conformitate cu art. 9 al Convenției ONU privind drepturile persoanelor cu dizabilități.

De asemenea, va include cerințele de accesibilitate în proiectarea și construcția mediului fizic de la începutul procesului de proiectare, respectiv arhitecții, inginerii constructori și toți cei implicați profesional în proiectarea și construcția mediului fizic vor respecta cerințele cu privire la politica în domeniul promovării drepturilor persoanelor cu dizabilități și la măsurile de realizare a accesibilității sau de adaptare rezonabilă.

În acest sens, solicitantul va avea în vedere următoarele acte normative (anexate la prezentul ghid):

* Strategia națională privind drepturile persoanelor cu dizabilități 2022-2027
* Strategia UE pentru persoanele cu dizabilități 2021-2030
* Legea nr.221/2010 pentru ratificarea Convenţiei ONU privind drepturile persoanelor cu dizabilităţi, cu modificările și completările ulterioare.Legea nr.448/2006 privind protecţia şi promovarea drepturilor persoanelor cu handicap, cu modificările și completările ulterioare, alte strategii și acte normative relevante

În ceea ce privește respectarea obiectivului de promovare a dezvoltării durabile în cadrul proiectelor finanțate prin Programului Regional Nord-Vest, vor fi analizate și respectate criteriile care determină dacă o activitate se califică drept durabilă din punctul de vedere al mediului și dacă respectă principiul *A nu prejudicia în mod semnificativ* (DNSH), în conformitate cu Regulamentul (UE) 2020/852 (”Regulamentul privind taxonomia”).

Analiza durabilității din punct de vedere a mediului a unui anumit proiect sau a anumitor activități economice din cadrul proiectului va urmări următoarele obiective de mediu (Regulamentul (UE) 2020/852 (”Regulamentul privind taxonomia”), art. 9):

* atenuarea schimbărilor climatice ;
* adaptarea la schimbările climatice ;
* utilizarea durabilă și protecția resurselor de apă și a celor marine;
* tranziția către o economie circulară;
* prevenirea și controlul poluării;
* protecția și refacerea biodiversității și a ecosistemelor.
* Verificarea va include indeplinirea urmatoarelor masuri:
* **Solicitantul asigură imunizarea la schimbările climatice a investițiilor în infrastructură** care au o durată de viață preconizată de cel puțin cinci ani, în procesul de pregătire, verificare, implementare și durabilitate a contractului de finanțare, în conformitate cu Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01)

În acest sens solicitantul va descrie în secțiunea relevantă din documentația tehnico-economică măsurile de atenuare și adaptare la schimbările climatice, la prevenirea și gestionarea riscurilor.

* Atenuarea schimbărilor climatice:

În vederea îndeplinirii cerințelor obiectivului de mediu, în funcție de specificul fiecărui proiect vor fi implementate diferite măsuri, astfel:

* În ceea ce privește efectele directe, în cadrul procesului de reabilitare, dar și în cel de îmbunătățire a securității spațiilor publice se va avea în vedere utilizarea de materiale și practici care să nu conducă la o creștere semnificativă de poluanți în aer.
* În ceea ce privește efectele indirecte care să genereze emisii de GES suplimentare, sunt prevăzute intervenții de reabilitare a fațadelor și a acoperișurilor anumitor clădiri, intervenții care vor conduce la scădere a emisiilor de GES.
* Adaptarea la schimbările climatice

În vederea îndeplinirii cerințelor obiectivului de mediu, în funcție de specificul fiecărui proiect vor fi implementate diferite măsuri, astfel:

* Proiecții pentru diferitele vulnerabilități din punct de vedere a condițiilor de mediu/climatice (inundații, ploi torențiale, valuri de căldură etc) vor fi avute în vedere în faza de proiectare, cu impact asupra soluțiilor tehnice selectate.
* Se vor evalua riscurile legate de inundații, eroziune pluvială, alunecări de teren și în cazul în care sunt identificate probleme de adaptare, în special în ceea ce înseamnă amplasarea infrastructurii în zone inundabile sau în zone cu risc de alunecări de teren vor fi puse în aplicare soluții specifice de adaptare.
* Se va urmări ca soluțiile de adaptare să nu afecteze în mod negativ eforturile de adaptare sau nivelul de reziliență la riscurile fizice legate de climă a altor persoane, a naturii, a activelor și a altor activități economice și să fie în concordanță cu eforturile de adaptare la nivel local.
* Economia circulară, inclusiv prevenirea generării de deșeuri și reciclarea acestora

Pentru îndeplinirea cerințelor obiectivului de mediu, în funcție de specificul fiecărui proiect vor fi implementate diferite măsuri, astfel:

* Proiectul evaluează disponibilitatea și, acolo unde este fezabil, adoptă tehnici care sprijină (1) reutilizarea și utilizarea materiilor prime secundare și a componentelor reutilizate în produsele fabricate, (2) proiectarea pentru durabilitate ridicată, reciclabilitate, dezasamblare ușoară și adaptabilitate a produselor fabricate și (3) managementul deșeurilor care acordă prioritate reciclarii față de eliminarea, în procesul de fabricație.

În perioada de evaluare, vor fi utilizate informațiile existente în documentația tehnico-economică depusă inclusiv studiile care au stat la baza elaborării acesteia și a unor documente justificative cum ar fi contractul pentru gestionarea deșeurilor referitor la colectarea selectivă a acestora, etc.

## CRITERII DE ELIGIBILITATE

Pentru obținerea finanțării în cadrul PR NV, solicitantul și proiectul trebuie să respecte toate criteriile de eligibilitate mai jos menționate.

### ELIGIBILITATEA SOLICITANȚILOR

Solicitantul eligibil, în sensul prezentului ghid, reprezintă entitatea care îndeplinește cumulativ criteriile enumerate și prezentate în cadrul prezentei secțiuni.

1. **Forma de constituire a solicitantului** **/liderului de parteneriat/partenerilor**

Criteriul se interpretează în corelare cu secțiunea 3.7 din prezentul ghid (interpretare sistematică).

**Solicitanţii eligibili ai proiectelor depuse în cadrul prezentului apel de proiecte pot fi reprezentați de:**

1. Unitățile administrativ-teritoriale (UAT) definite conform prevederilor OUG nr. 57 din 3 iulie 2019 privind Codul administrativ, cu modificările și completările ulterioare, respectiv:

* Municipiu reședință de județ;

1. Parteneriate între:

* UAT Municipiu reședință de județ și UAT Comună(e) din componenţa Zonelor Urbane Funcţionale (ZUF) aferente Municipiilor reşedinţă de judeţ, limitrofe acestora, definite conform Anexei III.12.

În cazul parteneriatelor se vor respecta următoarele condiții:

* + în mod obligatoriu liderul de parteneriat va fi UAT Municipiu reședință de județ
  + valoarea eligibilă însumată a cap. 1, cap. 2, cap. 4 şi linia 5.1.1 realizate pe teritoriul liderului de parteneriat trebuie să fie în procent de minim 80% raportat la valoarea eligibilă însumată a cap. 1, cap. 2, cap. 4 şi linia 5.1.1 din devizul general al proiectului. Pentru justificarea îndeplinirii acestei cerințe, se va anexa un deviz general al intervențiilor realizate prin proiect la nivelul liderului de parteneriat.

**NOTĂ!**

Procentul de minimum 80% se menține pe toată perioada de implementare a investiției.

* + proiectul se regăsește în lista proiectelor în cadrul SIDU 2021-2027 elaborat de UAT Municipiu reședință de județ.
  + Comunele din cadrul ZUF, definite conform Anexei III.12, trebuie să înregistreze pe o perioadă de trei ani înainte de depunerea proiectelor la finanțare o creștere continuă a numărului de locuitori și să facă parte dintr-o zonă urbană funcțională.
  + În scopul constituirii parteneriatelor se încheie un Acord de parteneriat – conform modelului orientativ din Anexa III.6.

Parteneriate intre UAT Municipiu resedinta de judet si UAT Consiliu Judetean.

1. **Solicitantul şi/sau reprezentantul său legal, inclusiv partenerul şi/sau reprezentantul său legal, dacă este cazul, NU se încadrează în niciuna din situaţiile de excludere prezentate în Declarația Unica**

Solicitantul şi/sau reprezentantul său legal inclusiv partenerul şi/sau reprezentantul său legal, dacă este cazul, NU se încadrează în niciuna din situaţiile de excludere prezentate în Declaraţia unica atât la momentul depunerii cererii de finanțare, cât și în etapa contractuală (Anexa III.1).

În cazul parteneriatelor anterior menționate, toți membrii acestora vor prezenta această declarație.

1. **Drepturi asupra imobilelor, obiect al proiectului**

Solicitantul la finanțare trebuie să demonstreze următoarele drepturi:

1. **Dreptul de proprietate publică/privată;**
2. **Dreptul de administrare;**
3. **Dreptul de superficie;**
4. **Dreptul de administrare temporară**, pentru acele situații în care solicitantul, inclusiv partenerul, nu are posibilitatea obținerii dreptului de proprietate de administrare sau de superficie, după caz (spre exemplu, în conformitate cu prevederile art. 25, alin. (8) din Legea apelor nr. 107/1996, cu modificările și completările ulterioare sau art. XII din OUG 171/2022).

Aceste drepturi asupra imobilelor, obiect al proiectului trebuie demonstrate prin documente în etapa de contractare şi trebuie să confere solicitantului dreptul de execuţie a lucrărilor de construcţii, în conformitate cu legislaţia în vigoare la data emiterii Autorizaţiei de construire. Definirea drepturilor reale anterior menționate se realizează în conformitate cu prevederile Codului Civil și cu legislația aplicabilă.

În ceea ce privește dreptul de administrare temporară:

- conform prevederilor art. 25 alin. (8) din *Legea apelor* nr. 107/1996, cu modificările și completările ulterioare, în scopul implementării acestor proiecte se conferă beneficiarilor proiectelor un drept legal de administrare temporară asupra terenurilor din domeniul public al apelor, fără a face anterior dovada deținerii terenului, exclusiv pe durata implementării și monitorizării proiectelor prevăzute în contractele de finanțare. Dreptul de administrare temporară asupra terenurilor se înscrie în cartea funciară și se radiază din cartea funciară la solicitarea beneficiarilor publici care implementează proiecte. Dreptul de administrare temporară încetează odată cu finalizarea duratei de implementare sau, după caz, finalizarea duratei de monitorizare a proiectului. Dreptul legal de administrare temporară se consemnează în avizul de gospodărire a apelor și încetează la data finalizării duratei de implementare sau, după caz, la data finalizării duratei de monitorizare a proiectelor conform alin. (9).

- conform prevederilor art. XII alin. (1) din OUG 171/2022, în scopul implementării acestor proiecte, se conferă beneficiarilor proiectelor un drept legal de administrare temporară asupra terenurilor din domeniul public al statului, constituit pe baza unui protocol de delegare încheiat între administratorul de drept şi beneficiarul proiectului, exclusiv pe durata implementării şi monitorizării prevăzută în contractele de finanţare aferente proiectelor. Dreptul de administrare temporară asupra terenurilor se înscrie în cartea funciară şi se radiază din cartea funciară, la solicitarea beneficiarilor care implementează proiectele. Dreptul de administrare temporară încetează odată cu finalizarea duratei de implementare sau, după caz, finalizarea duratei de monitorizare a proiectului. Prin protocolul de delegare se stabilesc: denumirea şi datele de identificare ale părţilor protocolului; obiectul protocolului, respectiv dreptul de administrare temporară delegat în favoarea beneficiarului; durata protocolului şi a dreptului de administrare temporară; drepturi şi obligaţii ale beneficiarului, cu respectarea regimului categoriei de folosinţă a terenului, conform legislaţiei incidente; situaţia şi delimitarea terenului care face obiectul protocolului şi datele de identificare ale acestuia; starea în care se află terenul; obligaţii ale implementatorului privind respectarea regulilor de eligibilitate ale finanţatorului şi privind obligativitatea asigurării pistei de audit şi asigurarea disponibilităţii documentelor, în conformitate cu prevederile contractelor de finanţare; alte categorii de informaţii necesare pentru delegarea dreptului de administrare temporară şi implementarea proiectului.

- conform art. XII alin. (5) dacă prin implementarea proiectului de infrastructură s-au generat active, respectiv bunuri care nu fac obiectul activităţii administratorului de drept stabilit conform legii, protocoalele de delegare prevăzute la alin. (1) se pot încheia pe perioada existenţei activelor sau bunurilor generate ca urmare a implementării proiectului. Pe perioada în care s-a delegat dreptul de administrare temporară, autorităţile administraţiei publice locale exercită atribuţiile specifice calităţii de administrator, respectiv desfăşoară activităţi de mentenanţă/reparaţii/investiţii şi alte categorii de activităţi şi suportă din bugetele proprii cheltuielile generate de aceste activităţi.

1. **Dreptul de folosință** asupra imobilelor/stalpilor în cazul proiectelor ce vizează activitățile de creare/extindere/modernizare a sistemelor de e-ticketing, managementul traficului şi alte sisteme inteligente, precum şi pentru subactivitatea de creare/modernizare/extindere a iluminatului public care trebuie demonstrate prin documente în etapa de contractare;

**Pentru sub-activităţile care nu implică realizarea de lucrări de construire cu Autorizaţie de construire, conform prevederilor legale în vigoare, solicitantul va prezenta documente din care să reiasă ca deţine, de la momentul contractarii, dreptul de folosință asupra imobilelor/stalpilor, ce fac obiectul proiectului, ca drept real sau de creanță, transmis prin orice tip de operațiune juridică, care să acopere perioada de evaluare, selecție, contractare, implementare și durabilitate a investiției**.

Perioada pentru care este conferit dreptul de proprietate publica sau privata/administrare/ superficie/administrare temporară/folosinta[[6]](#footnote-6) solicitanților eligibili și/sau partenerilor acestora trebuie să fie acoperitoare pentru durata menționată la articolul 65 din Regulamentul Parlamentului European și al Consiliului nr. 1060/2021, în vederea asigurării caracterului durabil al investiției, respectiv pe o perioadă de cinci ani de la data efectuării plății finale în cadrul contractului de finanțare. Această perioadă se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și respectiv de efectuare a plații finale, la care se adaugă perioada de 5 ani anterior menționată.

În plus, imobilul (teren și/sau construcții)/imobilele din proiect nu sunt afectate de limitări legale, convenționale, judiciare ale dreptului real invocat, incompatibile cu realizarea activităților proiectului (de ex. limite legale, convenționale etc), respectiv:

* Nu fac obiectul unor litigii în curs de soluționare la instanțele judecătorești cu privire la situația juridică a terenului si infrastructurii imobilului, având ca obiect contestarea dreptului invocat de solicitant pentru realizarea proiectului în conformitate cu criteriul de eligibilitate aferent.
* Nu fac obiectul revendicărilor potrivit unor legi speciale în materie sau dreptului comun.
* Sunt libere de sarcini în sensul în care nu există niciun act sau fapt juridic care împiedică sau limitează, total sau parțial, exercitarea unuia sau mai multor atribute ale dreptului de proprietate, astfel încât proprietarul să poată exercita cele trei atribute aferente dreptului său de proprietate în mod absolut, exclusiv şi perpetuu.

Astfel, nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului (spre ex. servituți legale, servitutea de trecere cu piciorul etc).

Garanțiile reale asupra imobilelor (e.g. ipoteca) sunt considerate, în accepțiunea AMPR NV, incompatibile cu realizarea proiectelor de investiții în cadrul PR NV.

În accepțiunea AMPR NV nu este considerată sarcină dreptul de administrare/ dreptul de folosință cu titlu gratuit înscris în cartea funciară în favoarea unei structuri (serviciu, instituţie etc) aflate în subordinea solicitantului şi care nu afectează condiţiile de implementare şi exploatare ale investiţiilor proiectului.

Fiecare caz în parte va fi analizat la nivelul AMPR NV în cadrul procesului de evaluare.

Astfel, solicitantul, în cazul în care va primi finanțare, trebuie ca pe o perioadă de 5 ani de la data efectuării plății finale, în conformitate cu prevederile art. 65 din Regulamentul (UE) nr. 2021/1060:

a. să mențină investiția realizată, asigurând costurile de funcționare, întreținere și serviciile asociate necesare, în vederea asigurării sustenabilității financiare a acesteia;

b. să nu realizeze o modificare asupra calității de proprietar/alte calităţi asupra infrastructurii și

c. să nu realizeze o modificare substanțială care afectează natura, obiectivele sau condițiile de implementare și care ar conduce la subminarea obiectivelor inițiale ale acesteia.

Se va avea în vedere că în conformitate cu prevederile art. 65 din Regulamentul (UE) nr. 1060/2021, rambursarea efectuată pe motivul nerespectării dispozițiilor din acest articol este proporțională cu perioada de neconformitate.

In vederea asigurării principiului de la lit. a) de mai sus, solicitantul va completa declarația unica, Anexa III.1 la prezentul Ghid.

În etapa de contractare această asumare privind asigurarea cheltuielilor de funcționare, întreținere și serviciile asociate necesare se va include în Hotărârea de aprobare a proiectului.

1. Solicitantul / solicitantul împreună cu partenerul, dacă este cazul, face/fac dovada capacităţii de finanţare

Capacitatea financiară a solicitantului se referă la capacitatea acestuia de a asigura contribuţia proprie la valoarea cheltuielilor eligibile, precum și acoperirea cheltuielilor ne-eligibile și de a asigura costurile de funcționare și întreținere a investiţiei și serviciile asociate necesare, în vederea asigurării sustenabilității financiare a acestei, pe perioada de durabilitate a contractului de finanţare.

Solicitantul se angajează prin declaraţia unica (Modelul Anexa III.I la prezentul Ghid) să asigure contribuția proprie la valoarea cheltuielilor eligibile (minim 2% din valoarea cheltuielilor eligibile), precum și acoperirea cheltuielilor neeligibile ale proiectului. Astfel, solicitantul va anexa la depunerea cererii de finanţare, Declaraţia unica (Modelul Anexa III.I la prezentul Ghid) şi Hotărârea de aprobare a indicatorilor tehnico – economici ai investiţiei.

În etapa de contractare solicitantul va anexa Hotărârea de aprobare a proiectului Anexa III.7. Se va anexa hotărârea fiecărui partener de a participa la asigurarea finanţării proiectului, cu indicarea sumelor cu care participă la acoperirea fiecărei categorii de cheltuieli. În cazul în care unul dintre parteneri nu are contribuție financiară în proiect, nu este necesară depunerea unei hotărâri în acest sens.

Prin acordul de parteneriat se va stabili cota parte cu care va participa fiecare partener la asigurarea contribuţiei proprii a solicitantului.

În documentele mai sus menţionate, solicitantul își asumă, în cazul în care va primi finanțare, că pe o perioadă de 5 ani de la data efectuării plății finale, în conformitate cu prevederile art. 65 din Regulamentul (UE) nr. 2021/1060, să mențină investiția realizată, asigurând costurile de funcționare, întreținere și serviciile asociate necesare, în vederea asigurării sustenabilității financiare a acesteia.

### ELIGIBILITATEA PROIECTULUI ȘI A ACTIVITĂȚILOR

În cadrul prezentului apel de proiecte se acordă sprijin pentru investiții care includ obligatoriu lucrări care se supun autorizării conform Legii 50/1991 republicata si actualizata, privind autorizarea executării lucrărilor de construcții.

1. **CRITERIILE GENERALE APLICABILE PREZENTULUI APEL DE PROIECTE CU PRIVIRE LA ELIGIBILITATEA PROIECTULUI ȘI A ACTIVITĂȚILOR:**
2. **Încadrarea proiectului şi a activităţilor sale privind investiţiile în acţiunile specifice sprijinite în cadrul Obiectivului Specific**

Activităţile eligibile propuse în cadrul cererilor de finanțare reprezintă obligaţii contractuale ce vor fi monitorizate pe parcursul implementării proiectului. Investițiile vizate trebuie să fie realizată pe teritoriul regiunii de dezvoltare Nord-Vest, în mediul urban si ZUF.

Măsurile de regenerare urbană sprijinite prin acest apel vor acorda prioritate cartierelor și comunităților defavorizate, conform evaluării nevoilor realizată în cadrul SIDU 2021-2027.

Tipuri de activități eligibile în cadrul apelului sunt următoarele:

* **a. Reabilitarea integrată a spațiilor publice, inclusiv infrastructura tehnico-edilitară aferentă** **din următoarele zone**: zone centrale; zone istorice; spații publice din interiorul ansamblurilor de locuințe colective, respectiv, din cartierele de blocuri sau zonele cu locuințe de tip condominiu; din zona autogărilor și gărilor, din zone portuare situate în interiorul sau la limita localităților urbane; falezele, malurile și insulele râurilor și lacurilor din interiorul localităților urbane; din zonele rezidențiale periferice destructurate, din zonele de blocuri degradate și așezări informale din mediul urban. De asemenea, este sprijinită regenerarea unor spații publice neutilizate, pentru scopuri de agreement și de petrecere a timpului liber pentru comunitate.

Aceste intervenţii privind **reabilitarea integrată a spațiilor publice** pot fi realizate indiferent dacă spaţiile respective sunt în uz/abandonate/au altă destinație și vor fi puse la dispoziţia utilizatorilor în mod gratuit, nelimitat, transparent și nediscriminatoriu.

**Acţiunea sprijinită privind *reabilitarea integrată a spațiilor publice, inclusiv infrastructura tehnico-edilitară* poate consta în următoarele activităţi/ sub-activităţi:**

* demolarea clădirilor situate pe terenurile supuse intervențiilor aflate într-o stare avansată de degradare, care nu aparţin patrimoniului naţional cultural;
* activităţi de igienizare a terenului (care nu presupun în mod obligatoriu defrişarea vegetaţiei existente, cu menţinerea arborilor importanţi din punct de vedere ecologic), modelarea terenului pe terenurile supuse intervențiilor etc;
* relocarea, modernizarea şi extinderea reţelelor de utilități publice (apă, canalizare, electricitate, telefonie etc) care sunt amplasate în corpul terenului obiect al investiției;
* construirea/extinderea/modernizarea/reabilitarea parcurilor, scuaruri, grădinilor publice, altor zone cu spaţii verzi, inclusiv “înverzirea” suprafeţelor betonate (străzi, alei) şi refacerea esteticii peisajului mai ales în cartierele/zonele cu o lipsă acută de spaţii verzi, inclusiv a facilităţilor sportive și recreaționale de mici dimensiuni (terenuri de sport, locuri de joacă pentru copii etc), reabilitarea monumentelor de for public etc;
* reamenajarea spaţiilor urbane în zonele de locuit și crearea de facilități pentru de odihnă, relaxare şi recreere pe terenurile amenajate (ex. spaţii special amenajate pentru sport, locuri de joacă pentru copii, etc.);
* realizarea/extinderea sistemelor de irigații pentru spațiile verzi amenajate prin proiect;
* construcția/reabilitarea/modernizarea trotuarelor, pistelor pentru bicicliști (**inclusiv sistemele de monitorizare a deplasărilor nemotorizate)**, aleilor pietonale, căilor de acces;
* construirea/extinderea/modernizarea/reabilitarea zonelor pietonale, inclusiv prin transformarea unor străzi urbane în zone pietonale.

Dacă aceste investiţii privind pistele pentru bicicliști și zone/trasee pietonale se regăsesc în scenariul optim selectat din PMUD, se va acorda punctaj suplimentar în etapa ETF.

* instalare/extindere/modernizare sisteme Wi-Fi în spațiile publice;
* dotare mobilier urban (bănci, coșuri de gunoi, toalete ecologice, suport parcare biciclete, împrejmuire etc);
* achiziționarea și montarea elementelor constructive de tipul: foișoare, pergole, grilaje, scene în aer liber;
* relocarea și reorganizarea parcărilor din zona supusă intervenţiilor prin proiect;
* reabilitarea/modernizarea străzilor urbane, definite conform OG 43/1997, republicată, cu modificările și completările ulterioare, care asigură accesul în zona supusă intervenţiilor prin proiect;

Cheltuielile cumulate privind activităţile de *relocare, modernizare şi extindere a reţelelor de utilități publice* (apă, canalizare, electricitate, telefonie etc) *care sunt amplasate în corpul terenului obiect al investiției* și *de relocare și reorganizare a parcărilor din zona supusă intervenţiilor prin proiect* pot reprezenta maximum 15 % din cheltuielile cumulate cu investiţia de bază a proiectului. Solicitantul va evidenţia în devizul general/prezenta un deviz distinct pentru aceste cheltuieli, iar cheltuielile rezultate vor fi incluse într-o sub-categorie distinctă de cheltuieli (a se vedea Anexa III.2).

Aceste investiții vor fi realizate la o scară redusă, în scopul rezolvării unor probleme punctuale din zona supusă intervenţiilor prin proiect. Cu excepţia reţelelor, nu sunt eligibile alte elemente ale sistemelor de utilităţi publice. Activitatea de modernizare şi extindere a reţelelor de utilități publice se va realiza doar pentru reţelele ce se află/vor intra în proprietatea solicitantului, spre deosebire de activitatea de relocare, pentru care nu este obligatoriu ca reţelele să fie/intre în proprietatea solicitantului.

Cheltuielile privind investiţia de bază aferente activităţii reabilitarea/modernizarea străzilor urbane, definite conform OG 43/1997, republicată, cu modificările și completările ulterioare, care asigură accesul în zona supusă intervenţiilor prin proiect, precum si parcarile pot reprezenta maximum 15 % din cheltuielile cumulate cu investiţia de bază a proiectului. Solicitantul va evidenţia în devizul general/prezenta un deviz distinct pentru aceste cheltuieli, iar cheltuielile rezultate vor fi incluse într-o sub-categorie distinctă de cheltuieli (a se vedea Anexa III.2).

* **b.** **Investiții de reabilitare a anvelopelor clădirilor situate în piețele centrale (istorice)**, respectiv a ansamblului constructiv de închidere perimetrală a clădirii, compus din faţade şi sistem de acoperire, inclusiv elementele exterioare funcţionale şi de plastică arhitecturală, după caz, cu minime intervenții de consolidare a acestora, dacă este cazul.

Pentru a proba faptul ca intervenţiile se realizează în clădiri amplasate **în piețele centrale (istorice) ale UAT**, solicitantul va anexa un extras din documentele relevante de amenajare a teritoriului şi de urbanism[[7]](#footnote-7) pentru a evidenţia delimitarea zonei centrale, precum și un extras din lista actualizată a monumentelor istorice pentru a proba că respectiva clădire este amplasată în zona/aria unui ansamblu urban clasat ca monument istoric, indiferent dacă respectiva clădire ce face obiectul proiectului se clasează sau nu ca monument istoric.

În cadrul acestui apel sunt eligibile **investiții de reabilitare a anvelopelor clădirilor situate în piețele centrale (istorice)** din municipiile reședinţă de judeţ situate în Regiunea de dezvoltare Nord-Vest.

Intervențiile de reabilitare a **anvelopelor clădirilor** se vor realiza cu respectarea prevederilor *Legii nr. 153 din 5 iulie 2011 privind măsuri de creştere a calităţii arhitectural-ambientale a clădirilor, cu modificările și completările ulterioare.*

Sunt exceptate clădirile expertizate tehnic şi încadrate, în condiţiile legii, în clasa I de risc seismic, în linie cu prevederile art. 2 din Legea nr. 153/2011,*cu modificările și completările ulterioare*.

În conformitate cu prevederile art. 6 (1) al Legii 153/2011,*cu modificările și completările ulterioare,* sunt eligibile următoarele categorii de lucrări:

1. lucrări de consolidare, reparare/refacere a zidăriilor/pereţilor exteriori;
2. lucrări de reparare/refacere a finisajelor exterioare, precum tencuieli, zugrăveli, vopsitorii, placaje şi altele asemenea;
3. lucrări de consolidare şi/sau reparare/refacere a sistemului de acoperire;
4. lucrări de înlocuire, reparare/refacere a tâmplăriei exterioare şi a elementelor exterioare funcţionale, precum balcoane, logii, bovindouri, aticuri, cornişe şi altele asemenea;
5. lucrări de reparare/refacere a elementelor de plastică arhitecturală, precum brâuri, ancadramente, bosaje, profiluri şi altele asemenea;
6. lucrări de demontare a instalaţiilor şi echipamentelor montate aparent pe faţade/acoperiş, precum şi remontarea acestora după efectuarea lucrărilor de intervenţie.

Odată cu lucrările prevăzute la alin. (1) din art 6 al Legii 153/2011 se pot executa, după caz, şi lucrări de intervenţie justificate din punct de vedere tehnic prin proiect, precum:

1. lucrări de reparare/refacere a trotuarului de protecţie al clădirii;
2. lucrări de eliminare a igrasiei, precum şi de izolare a rosturilor;
3. alte lucrări de această natură, după caz.

Solicitantul va prezenta **Hotărârea de Consiliu Local prin care aprobă executarea lucrărilor de intervenţie în condiţiile legii 153/2011** cu modificările și completările ulterioare **pentru creşterea calităţii arhitectural-ambientale a clădirilor din pieţele centrale (istorice) din municipiile reședinţă de judeţ. Din această HCL (inclusiv anexe) va rezulta inclusiv numărul** proprietarilor persoane juridice de drept privat care deţin spațiile cu altă destinație decât cea de locuință în clădirile vizate de proiect.

De asemenea, solicitantul va prezenta cel puţin **acordul** tuturor proprietarilor persoane juridice de drept privat care deţin spațiile cu altă destinație decât cea de locuință, care vor suporta 100% din valoarea cheltuielilor prevăzute la capitolele/subcapitolele 1.1, 1.2, 2, 4, 5.1.1 și 5.3 din deviz pentru aceste spaţii, precum și **devize** din care să reiasă această valoare, anexate la documentaţia tehnico-economică depusă. Dacă proprietarii acestor spații nu sunt de acord cu lucrările de intervenţie prevăzute prin proiect, reabilitarea anvelopei clădirii nu se poate realiza fără spațiile cu altă destinație decât cea de locuință.

Celelalte documente premergătoare executării lucrărilor de intervenţie în condiţiile legii 153/2011, cu modificările și completările ulterioare, pentru creşterea calităţii arhitectural-ambientale a clădirilor din pieţele centrale (istorice) din municipiile reședinţă de judeţ nu se vor include ca anexă la cererea de finanţare, ci se vor păstra de Solicitant în vederea unor verificări ulterioare, de către instituțiile abilitate, pe perioada de valabilitate a contractului de finanţare.

**AM PR NV este terț față de relaţia dintre Solicitant şi proprietarii/asociaţiile de proprietari care şi-au dat acordul pentru realizarea investiţiilor ce fac obiectul contractului de finanţare.**

**c.** **Construirea/modernizarea/reabilitarea piețelor agroalimentare** care sunt integrate teritorial în cadrul spaţiilor publice urbane ce necesită regenerare, conform SIDU 2021-2027, în condiţiile schemei de ajutor de stat elaborată în conformitate cu prevederile art. 56 - *Ajutoarele pentru investiţii în infrastructurile locale* din *Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea art. 107 şi 108 din tratat*, cu modificările şi completările ulterioare.

Sunt eligibile următoarele:

* lucrări de construire/modernizare/reabilitare a clădirilor piețelor agroalimentare;
* echipamente mobile de desfacere a produselor producătorilor locali aferente pieţelor construite/modernizate/reabilitate;

Nu sunt eligibile proiectele pentru care sunt îndeplinite cel puțin una dintre următoarele condiții:

1. obiectul proiectului constă exclusiv în realizarea de lucrări de construcție, fără dotare;
2. obiectul proiectului vizează doar investiții în active necorporale;

În cadrul acestui apel sunt eligibile activităţile de **construire/modernizare/ reabilitare a piețelor agroalimentare** doar din municipiile reședinţă de judeţ situate în Regiunea de dezvoltare Nord-Vest.

Infrastructura va fi pusă la dispoziţia utilizatorilor interesaţi în mod deschis, transparent și nediscriminatoriu. Preţul perceput pentru utilizarea infrastructurii trebuie să corespundă preţului pieţei.

* **d.** **Investiții pentru asigurarea securității spațiilor publice** (ex: iluminatul corespunzător al spațiilor publice, sisteme de monitorizare video etc.), ca parte a proiectelor integrate de regenerare urbană.

Sunt eligibile următoarele:

* Construirea/extinderea/modernizarea/reabilitarea sistemelor de supraveghere video prin instalare de sisteme de supraveghere video a spațiilor amenajate prin proiect și dotarea dispeceratelor aferente, cu respectarea prevederilor legale în vigoare;
* Construirea/extinderea/modernizarea/reabilitarea sistemului de iluminat public în zona supusă intervenţiei prin proiect.

De asemenea, în mod integrat cu activităţile de mai sus, prin acest apel pot fi sprijinite și **alte investiții care susțin regenerare urbană și securitatea spațiilor publice**, dacă se încadrează în specificul OS 5.1/e (i)/intervenţiei d) și în condiţiile stabilite/detaliate prin prezentul ghid. Astfel, activităţile eligibile enumerate mai sus nu sunt limitative, alte activităţi de tipul celor de mai sus pot fi considerate eligibile dacă se încadrează în limitele activităţilor sprijinite prin OS **5.1/e (i)/intervenţia d) din** PR Nord-Vest 2021-2027 şi dacă solicitantul justifică necesitatea derulării lor în scopul implementării proiectului.

Solicitanții pot depune **în cadrul acestui apel,** proiecte care cuprind fie doar un tip de activități dintre cele menționate mai sus, la literele a. **Reabilitarea integrată a spațiilor publice**, b. **Investiții de reabilitare a anvelopelor clădirilor din piețele centrale (istorice)** și c. **Construirea/modernizarea/reabilitarea piețelor agroalimentare**, fie proiecte integrate pe baza acestor activități. Activitățile de la litera d) **Investiții pentru asigurarea securității spațiilor publice** pot fi incluse în proiecte integrate de regenerare urbană, alături de oricare activitate de la literele a, b, c de mai sus.

Pe teritoriul UAT comune din zona funcţională urbană a municipiului reşedinţă de judeţ, partenere în proiect şi incluse în zona de studiu a SIDU 2021-2027, se vor putea realiza **investiţii comune/integrate** cu municipiul reşedinţă de judeţ, cu excepţia activităţilor eligibile de la literele b. **Investiții de reabilitare a anvelopelor clădirilor situate în piețele centrale (istorice)** și c. **Construirea/modernizarea/reabilitarea piețelor agroalimentare** de mai sus.

Activităţile proiectelor, în mod individual sau în mod integrat cu alte subactivităţi/activități din cadrul proiectului sau din proiecte complementare, trebuie să conducă la atingerea obiectivului specific **5.1/e (i)/intervenţia d).** În situaţia în care nu este argumentată/justificată/evidenţiată modalitatea în care subactivităţile/activităţile individuale contribuie la atingerea OS **5.1/e (i)/intervenţia d)**, acestea pot fi considerate ne-eligibile.

De asemenea, există posibilitatea ca un proiect să conţină inclusiv **activităţi ne-eligibile** (iar cheltuielile aferente sunt considerate ne-eligibile), însă acestea trebuie să contribuie la atingerea obiectivelor OS **5.1/e (i)/intervenţia d)** și la asigurarea sustenabilității proiectului finanțat prin PR NV 2020-2027. După cum s-a menţionat, toate criteriile de eligibilitate menţionate în prezentul ghid se verifică doar pentru activităţile eligibile prevăzute în proiect, iar realizarea activităţilor ne-eligibile se află în răspunderea solicitantului, acesta urmând a se asigura de respectarea legislaţiei în vigoare pentru realizarea lor.

Activităţile eligibile enumerate mai sus nu sunt limitative, alte activităţi de tipul celor de mai sus pot fi considerate eligibile dacă se încadrează în limitele activităţilor sprijinite prin PR NV şi dacă solicitantul justifică necesitatea derulării lor în scopul implementării proiectului.

**ATENȚIE!**

**Nu se finanțează activități care vizează investiții privind instalarea/reabilitarea/modernizarea sistemelor de încălzire pe bază de combustibili fosili (de ex. cărbune, gaz)** (și/sau înlocuirea cazanului din centrala termică proprie), cu excepţia investiţiilor prevăzute la art. 7, alin (1), litera h), punctul i) din Regulamentul (UE) nr. 2021/1058 și nici a celor pe bază de biomasă.

**Aceste activități vor genera cheltuieli neeligibile (a se vedea Anexa III.2a/b la ghidul solicitantului).**

1. **Proiectul propus spre finanţare nu trebuie să fie finalizat fizic sau implementat integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente (art. 63 din Regulamentul (UE) nr. 1060/2021), iar in cazul componentei cu ajutor de stat nu trebuie demarata investitia inainte de depunerea cererii de finantare.**

Nu sunt eligibile investiţiile care au fost finalizate din punct de vedere fizic (de ex. a fost efectuată recepţia la terminarea lucrărilor, a fost semnat procesul-verbal de predare-primire a echipamentelor) până la momentul depunerii cererii de finanţare.

Contractele de lucrări și de furnizare de echipamente trebuie să fi fost încheiate după data de 01.01.2021, în caz contrar cheltuielile aferente acestora nu sunt eligibile.

Pentru componenta cu ajutor de stat, nu sunt eligibile lucrarile demarate inainte de depunerea cererii de finantare.

1. **Proiectul propus nu a mai beneficiat de finanţare publică în ultimii 5 ani, pentru acelaşi tip de activităţi realizate asupra aceleiași infrastructuri/ aceluiaşi segment de infrastructură şi nu beneficiază în prezent de fonduri publice din alte surse de finanţare, altele decât cele ale solicitantului**

**Pentru proiectele fără lucrări începute**

În această situaţie, în ultimii 5 ani de dinainte de data depunerii Cererii de Finanţare, proiectul propus nu a mai beneficiat de finanţare publică, pentru acelaşi tip de activităţi realizate asupra aceleiași infrastructuri/aceluiaşi segment de infrastructură şi nu s-a aflat în perioada de garanţie pentru activităţile enumerate anterior. Aşadar, beneficiarul se va asigura, dacă este cazul, că a obţinut recepţia finală în cazul aceloraşi activităţi asupra aceleiaşi infrastructuri/aceluiaşi segment de infrastructură ce fac obiectul proiectului, înainte de perioada celor 5 ani de dinainte de depunerea Cererii de Finanţare. De asemenea, proiectul propus nu beneficiază în prezent de fonduri publice din alte surse de finanţare, altele decât cele ale solicitantului.

**Pentru proiectele cu lucrări începute**

În această situaţie, în ultimii 5 ani de dinainte de data emiterii ordinului de începere a contractului de lucrări aferent (emis în mod obligatoriu după data de 1 ianuarie 2021), proiectul propus nu a mai beneficiat de finanţare publică, pentru acelaşi tip de activităţi realizate asupra aceleiaşi infrastructuri/aceluiaşi segment de infrastructură şi nu s-a aflat în perioada de garanţie pentru activităţile enumerate anterior.

După data emiterii ordinului de începere a lucrărilor, proiectul nu a beneficiat de fonduri publice din alte surse de finanţare, altele decât cele ale solicitantului.

În situația în care proiectul prezintă lucrări care nu se încadrează în prezenta condiţie, acele lucrări vor fi considerate cheltuieli neeligibile.

**Evitarea dublei finanțări**

Ulterior încheierii contractului de finanţare, beneficiarul nu va mai putea primi finanţări din alte programe ale Uniunii pentru aceleaşi cheltuieli eligibile ale proiectului depus, sub sancţiunea rezilierii Contractului de finanţare şi a returnării sumelor rambursate.

În vederea evitării dublei finanțări, beneficiarii au obligația declarării pe proprie răspundere privind nefinanțarea proiectului și în cadrul altor programe ale Uniunii pentru aceleaşi cheltuieli eligibile (a se vede anexa III.1).

1. **Încadrarea sprijinului public solicitat în limitele valorilor minime și maxime în conformitate cu prevederile ghidului solicitantului**

Valoarea totală eligibilă a cererii de finanțare se încadrează în următoarele limite minime și maxime:

**Valoarea minimă** eligibilă**: 1.000.000 euro;**

**Valoarea maximă** eligibilă**: 8.925.000 euro;**

**În cazul** investițiilor în **construirea/modernizarea/reabilitarea** piețelor agroalimentare urbane, pentru care, valoarea maximă a ajutorului de stat ce poate fi acordată este de 3.500.000 euro, în condiţiile schemei de ajutor de stat elaborată în conformitate cu prevederile art. 56 - *Ajutoarele pentru investiţii în infrastructurile locale* din *Regulamentul (UE) nr. 651/2014*.

Conform alin. (5) si (6) din art. 56 al *Regulamentului (UE) nr. 651/2014,* valoarea ajutorului de stat acordat nu trebuie să depășească diferenţa dintre costurile eligibile, reprezentate de costurile de investiţii în active corporale și necorporale privind **construirea/modernizarea/reabilitarea** piețelor agroalimentare și profitul din exploatare aferent investiţiei.

Cursul valutar la care se va calcula încadrarea în respectivele valori minime și maxime este cursul inforeuro din luna publicării ghidului solicitantului. Acest curs va fi utilizat până la semnarea contractului de finanțare.

**NOTĂ!**

Criteriul cu privire la valoarea minimă eligibilănu se menține pe perioada de implementare și durabilitate a investiției

1. **Cuantumul cofinanțării acordate**

Solicitanții de finanțare vor respecta intensitatea maximă admisă conform ratelor de cofinanțare aplicabile cheltuielilor eligibile.

În cadrul prezentului apel de proiecte, pentru întocmirea bugetului cererii de finanțare, se va lua în calcul rata de cofinanțare acordată prin Fondul European de Dezvoltare Regională de 85% din valoarea cheltuielilor eligibile ale proiectului/valoarea ajutorului de stat acordat, după caz, respectiv de 13% din bugetul de stat (BS).

Pentru proiectele depuse în cadrul prezentului apel cofinanțarea din partea solicitantului este de minim **2%** din valoarea cheltuielilor eligibile.

Pentru proiectele ce vizează **construirea/modernizarea/reabilitarea** piețelor agroalimentare, diferenţa până la valoarea totală a proiectului se acoperă de către beneficiar, acesta trebuind să aducă o contribuţie financiară la finanţarea costurilor eligibile, fie din resurse proprii, fie din surse atrase, sub o formă care să nu facă obiectul niciunui alt ajutor public.

1. **Perioada de implementare a activităților proiectului nu depășește 31.12.2029**

Perioada de implementare a activităților proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate in perioada de implementare. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

Perioada de implementare a proiectului nu se include perioada de procesare a cererii de rambursare finale și efectuarea plății aferente acesteia.

1. **Proiectul este prioritizat în cadrul Strategiei Integrate de Dezvoltare Urbană (SIDU) 2021-2027**

Proiectul depus la finanțare în cadrul acestui apel trebuie să se regăsească în lista cu proiectele prioritizate în cadrul SIDU 2021-2027 elaborată de UAT Municipiu reședință de județ și trebuie să coincidă în mod minimal cu localizarea şi activităţile descrise succint în documentul strategic.

SIDU 2021-2027 elaborată de UAT Municipiu reședință de județ va fi depusă la AM PR NV în cadrul unui proces distinct de verificare a conformității administrative și admisibilității conform cerințelor articolului 29 din Regulamentul (UE) 2021/1060.

Solicitanții se angajează ca documentul strategic să fie declarat conform și admisibi până cel târziu în etapa de contractare a proiectului.

Pentru toate proiectele depuse, solicitantul va prezenta modalitatea de asigurare a complementarității cu alte proiecte care contribuie la regenerarea urbană și la securitatea spaţiilor publice**, precum** și modalitatea de respectare a **abordării integrate într-un set coerent de acțiuni integrate**, inclusiv din punct de vedere teritorial, făcând referire fie la proiecte finalizate sau în implementare, fie la proiecte care urmează a se realiza și care sunt selectate în lista de proiecte prioritare aferentă SIDU 2021-2027.

De asemenea, solicitantul va prezenta faptul că la nivelul identificării intervenţiilor în SIDU 2021-2027, s-a ținut cont de inițiativa New European Bauhaus de a pune în practică Pactul Verde European și de a crea locuri de locuit accesibile, durabile și de calitate, prin colaborarea și interoperabilitatea artei și științei culturale, investițiile îmbinând cu succes principiile durabilității, esteticii și incluziunii din Noul Bauhaus european, în scopul găsirii de soluții accesibile, incluzive, durabile și atractive la provocările climatice.

1. **Conformitatea proiectului cu regulile privind ajutorul de stat**

Pentru activităţile aferente acţiunii **a. Reabilitarea integrată a spațiilor publice, inclusiv infrastructura tehnico-edilitară aferentă** **din următoarele zone**, solicitantul va confirma că spaţiile respective vor fi puse la dispoziţia utilizatorilor în mod gratuit, nelimitat, transparent și nediscriminatoriu.

Referitor la activitatea *b.* ***Investiții de reabilitare a anvelopelor clădirilor situate în piețele centrale (istorice),* pentru spațiile cu altă destinație decât cea de locuință** deţinute în proprietate de persoanele juridice de drept privat, proprietarii acestor spaţii vor suporta 100% din valoarea cheltuielilor prevăzute la capitolele/subcapitolele 1.1, 1.2, 2, 4, 5.1.1 și 5.3 din deviz pentru aceste spaţii.În cazul co-proprietății, valoarea suportată va fi proporțională cu cota-parte indiviză de proprietate deținută, în baza documentelor care dovedesc proprietatea.

Referitor la activitatea **c. construirea/modernizarea/reabilitarea piețelor agroalimentare urbane,** proiectul trebuie sa respecte prevederile schemei de ajutor de stat elaborată în conformitate cu prevederile art. 56 - *Ajutoarele pentru investiţii în infrastructurile locale* din *Regulamentul (UE) nr. 651/2014.*

În ceea ce privește investiţiile în iluminatul spațiilor publice din activitatea ***d. Investiții pentru asigurarea securității spațiilor publice,*** solicitantul va confirma în declaraţia de eligibilitate faptul că sunt respectate prevederile legale în vigoare, inclusiv normele de ajutor de stat, în legătura cu furnizarea serviciului de iluminat public, sub sancţiunea returnării finanțării primite pentru această activitate.

*Pe lângă condițiile de eligibilitate enumerate mai sus, solicitantul îndeplinește cumulativ criteriile prezentate în cadrul Secțiunii II din Anexa II – Grila ETF:*

* 1. *CALITATEA PROIECTULUI*
  2. *RESPECTAREA TEMELOR ORIZONTALE*

*Notarea cu 0 a unui criteriu sau subcriteriu duce la respingerea proiectului.*

* + 1. **Criteriile specifice de evaluare tehnică și financiară aplicabile prezentului apel de proiecte cu privire la eligibilitatea proiectului și a activităților:**

Criteriile de evaluare tehnică și financiară vor fi aprobate în cadrul Comitetului de Monitorizare a PR NV 2021-2027 și vor asigura transparența și corectitudinea evaluării în cadrul programului.

Precizăm că în cadrul acestei etape există atât o componentă obiectivă, cât și una subiectivă, astfel:

* **Componenta obiectivă** este determinată de elementele detaliate la fiecare subcriteriu în parte în cadrul grilelor de evaluare tehnică și financiară și de corespondența acestora cu baremurile intermediare detaliate pentru a standardiza acordarea punctajelor. Respectivii itemi descriu elemente situaționale care se regăsesc mai mult sau mai puțin în forma respectivă în cadrul cererilor de finanţare.
* **Componenta subiectivă** este dată de opinia evaluatorilor în a acorda punctaje între reperele standardizate în grilele de evaluare tehnică și financiară, opinie formulată în funcție de informațiile incluse în cadrul cererilor de finanțare.

Evaluarea tehnică și financiară se va realiza în baza grilei de evaluare, care reprezintă Anexa II la prezentul ghid.

### ELIGIBILITATEA CHELTUIELILOR

Condițiile cumulative de eligibilitate a cheltuielilor, respectiv categoriile și sub-categoriile de cheltuieli eligibile și neeligibile aplicabile acestui apel de proiecte sunt detaliate în cadrul Anexei III.2 la prezentul ghid.

1. **BAZA LEGALĂ PENTRU STABILIREA ELIGIBILITĂȚII CHELTUIELILOR:**

* Regulamentul (UE, EURATOM) nr. 2018/1046 al AL PARLAMENTULUI EUROPEAN ȘI AL CONSILIULUI din 18 iulie 2018 de stabilire a cadrului financiar multianual pentru perioada 2014 – 2020;
* Regulamentul UE 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* REGULAMENTUL (UE) 2021/1058 AL PARLAMENTULUI EUROPEAN ȘI AL CONSILIULUI din 24 iunie 2021 privind Fondul european de dezvoltare regională și Fondul de coeziune;
* Ordonanța de Urgență a Guvernului nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin fondul european de dezvoltare regională, fondul social european plus, fondul de coeziune și fondul pentru o tranziție justă.

**UTILIZAREA OPȚIUNILOR SIMPLIFICATE ÎN MATERIE DE COSTURI**

În vederea simplificării procesului de verificare a cheltuielilor și în scopul diminuării sarcinii administrative asupra beneficiarilor și a AM PR NV, în aplicarea prevederilor *Comunicării Comisiei 2021/c200/01 - orientări privind utilizarea opțiunilor simplificate în materie de costuri*, AM PR NV va utiliza opțiunile de costuri simplificate, în conformitate cu prevederile Regulamentului UE 2021/1060

COMPONENTA CU AJUTOR DE STAT

Astfel, în cazul prezentului apel de proiecte, costurile indirecte eligibile aferente proiectului vor fi rambursate în forma unei rate forfetare de 7% raportat la costurile directe eligibile.

În cazul proiectelor depuse în cadrul prezentului apel de proiecte, costurile directe eligibile reprezintă acele cheltuieli eligibile care sunt direct legate de punerea în aplicare a investiției sau a proiectului și pentru care poate fi demonstrată legătura directă cu respectiva investiție sau proiect individual.reprezintă acele cheltuieli efectuate strict pentru investiția propusă prin proiect și care, la finalul implementării proiectului se reflectă/transpun în obiectivul propus prin proiect. Ele cuprind costurile incluse în capitolele 1, 2, 4, 6 și în subcapitolele 5.1, 5.3, din devizului general așa cum sunt stabilite de HG 907/2016, cu modificările și completările ulterioare.

Costurile indirecte eligibile sunt toate acele cheltuieli care nu se încadrează în categoria costurilor directe și care sprijină transversal implementarea proiectului, iar la finalul implementării, nu se reflectă în mod direct în obiectivul investițional.

Costurile directe vor fi decontate in baza documentelor justificative.

Solicitantul nu trebuie să detalieze costurile indirecte in Cererea de finanțare. Costurile indirecte se vor deconta pe baza de rata forfetara de 7% din cheltuielile directe, fără prezentarea unor documente justificative.

1. **CONDIȚII CUMULATIVE DE ELIGIBILITATE A CHELTUIELILOR:**

a) să respecte prevederile art. 63 şi, după caz, ale art. 20 alin. (1) lit. b) şi c) din [Regulamentul (UE) 2021/1.060](https://www.legisplus.ro/Intralegis6/oficiale/afis.php?f=257360) al Parlamentului European şi al Consiliului din 24 iunie 2021 de stabilire a dispoziţiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziţie justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migraţie şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize;  
b) să fie însoţită de facturi emise în conformitate cu prevederile Legii nr. 227/2015 privind Codul fiscal, cu modificările şi completările ulterioare, sau cu prevederile legislaţiei statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepţia cheltuielilor prevăzute la art. 3, precum şi formelor de sprijin prevăzute la art. 5;  
c) să fie însoţită de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu excepţia cheltuielilor prevăzute la art. 3 şi 4, precum şi a formelor de sprijin prevăzute la art.5;  
d) să fie în conformitate cu prevederile programului;

e) să fie în conformitate cu prevederile contractului/deciziei de finanţare;

f) să fie rezonabilă şi necesară realizării operaţiunii;

g) să respecte prevederile legislaţiei Uniunii Europene şi legislaţiei naţionale aplicabile;

h) să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepţia formelor de sprijin prevăzute la art. 5.

**În cazul operaţiunilor aflate sub incidenţa ajutorului de stat, potrivit prevederilor****art. 107 din Tratatul privind funcţionarea Uniunii Europene, toate cheltuielile trebuie să îndeplinească cumulativ prevederile HG 873/2022, precum şi condiţiile de eligibilitate specifice tipului de ajutor de stat aplicabil.**

1. **CATEGORII DE CHELTUIELI ELIGIBILE ȘI NEELIGIBILE:**

Categoriile și sub-categoriile de cheltuieli eligibile și neeligibile aplicabile acestui apel de proiecte sunt detaliate în cadrul Anexei III.2 la prezentul ghid.

## COMPLETAREA CERERILOR DE FINANȚARE

Cererea de finanțare este compusă din:

* **Formularul Cererea de finanțare** ale cărei secțiuni se completează exclusiv în aplicația MySMIS. Anexa 1. Formularul cererii de finanțare la acest ghid prezintă aceste secțiuni și include instrucțiuni, recomandări și clarificări privind modul de completare. Certificarea aplicației va fi semnată numai de către reprezentantul legal al solicitantului cu semnătură electronică extinsă, bazată pe un certificat calificat nesuspendat sau nerevocat la momentul respectiv și generată cu ajutorul unui dispozitiv securizat de creare a semnăturii electronice, conform Legii 455/2001, cu modificările și completările ulterioare.
* **Anexele la cererea de finanțare**, prezentate în cadrul capitolului 5.2., vor fi încărcate în aplicația informatică, în format PDF, semnate cu o semnătura electronică extinsă, bazată pe un certificat calificat nesuspendat sau nerevocat la momentul respectiv și generată cu ajutorul unui dispozitiv securizat de creare a semnăturii electronice, conform Legii 455/2001, cu modificările și completările ulterioare.

Pentru unele din anexele la cererea de finanțare, acest ghid conține modele standard sau anexe recomandate/orientative. Celelalte documente (ex. documentația tehnico-economică, avize) vor fi scanate, salvate în format pdf, semnate digital și încărcate în sistemul informatic MYSMIS, la completarea cererii de finanțare.

Declaraţia unica în nume propriu solicitata a fi anexata la cererea de finanţare va fi semnata numai de către reprezentantul legal al solicitantului/partenerului cu semnătură electronică extinsă, certificată în conformitate cu prevederile legale în vigoare.

Documentele încărcate în aplicația MYSMIS, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. planșe, schițe, tabele) de dimensiuni mari, sau care necesită o rezoluție adecvată pentru a asigura lizibilitatea.

Completarea corectă și completă a tuturor secțiunilor din cererea de finanțare, precum și anexarea tuturor documentelor solicitate este primul pas în menținerea cererii de finanțare în procesul de verificare, evaluare și selecție. Pentru unele din anexele enumerate mai jos, acest ghid conține modele standard (ex. declarația unica) sau anexe/modele recomandate/orientative.

Cererea de finanțare cuprinde atât anexe care sunt obligatorii, anexe care sunt obligatorii în anumite situații specifice (menționate), cât și anexe facultative/opționale (de ex. documentele care atestă un anumit grad de maturitate al proiectului).

De asemenea, unele anexe sunt solicitate la momentul depunerii cererii de finanțare, în mod obligatoriu sau opțional (A se vedea secțiunea 5.2), iar altele în etapa contractuală (secțiunea 5.3).

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune lipsa documentelor obligatorii solicitate.

### COMPLETAREA FORMULARULUI CERERII

Formatul cererii de finanțare cuprinde toate informațiile necesare pentru completarea corectă și completă a aplicației.

În acest sens, cererea de finanțare detaliază informațiile generale privind solicitantul, scopul și obiectivele proiectului, încadrarea proiectului în obiectivul priorității și a obiectivului specific, activitățile proiectului și a cheltuielilor aferente și nu în ultimul rând, impactul asupra grupurilor țintă și sustenabilitatea proiectului.

Completarea corectă și completă a tuturor secțiunilor din cererea de finanțare, precum și anexarea tuturor documentelor solicitate este primul pas în menținerea cererii de finanțare în procesul de verificare, evaluare și selecție.

1. **LIMBA UTILIZATĂ ÎN COMPLETAREA CERERII DE FINANȚARE**

Cererile de finanțare trebuie să fie tehnoredactate în limba română. Nu sunt acceptate cereri de finanțare completate de mână sau redactate în altă limbă. În cazul anexării unor documente emise în altă limbă se va anexa obligatoriu și traducerea legalizată a acestora (de ex: SF, statut, act de înființare, etc).

Completarea cererii de finanțare într-un mod clar şi coerent va înlesni procesul de evaluare a acesteia.

1. **COMPLETAREA ȘI JUSTIFICAREA BUGETULUI CERERII DE FINANȚARE**

Completarea bugetului cererii de finanțare se va face conform prevederilor prezentului ghid, inclusiv a anexelor la acesta.

Corectitudinea, coerența documentelor și informațiilor financiare precum și justificarea acestora este esențială în procesul de evaluare și selecție.

**ATENȚIE!**

**Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: SF/DALI/PT/contract de lucrări/furnizare încheiat.**

În completarea bugetului cererii de finanțare se va avea în vedere justificarea costurilor bugetate la nivelul prețului mediu pieței, anexându-se documente justificative în acest sens (oferte de preț, liste de cantități de lucrări etc). De asemenea, se va lua în calcul contribuția proprie a solicitantului la realizarea proiectului, care reprezintă diferența dintre valoarea totală a proiectului și valoarea finanțării nerambursabile/rambursabile acordate.

Solicitanții se angajează să asigure necesarul de cofinanțare proprie precum si necesarul de finanțare pentru acoperirea cheltuielilor neeligibile

Contribuția proprie totala a solicitantului poate proveni din surse proprii, credite bancare negarantate/garantate de stat, iar în cazul ajutorului de stat, sub o formă care să nu facă obiectul niciunui alt ajutor public.

Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. Noțiunea de economii este definită în cadrul contractelor de finanțare.

### ANEXELE OBLIGATORII LA DEPUNEREA CERERIILa cererea de finanțare, solicitantul va anexa doar declarația unică și documentele justificative, documente suport și anexele obligatorii prevăzute în Ghidul Solicitantului necesare doar pentru etapa de evaluare tehnico-financiară a proiectului.

1. **Declarația unică a solicitantului**

Se va anexa Declarația de unică (Anexa III.1) pentru solicitant, iar în cazul parteneriatelor, se anexează atât pentru liderul de parteneriat, cât și pentru parteneri.

Prin declarația unică a solicitantului emisă pe proprie răspundere, sub sancțiunea pedepselor prevăzute de legislația penală în vigoare privind falsul intelectual și falsul în declarații, sunt asumate de către solicitant și partener/parteneri respectarea cerințelor de ordin administrativ și îndeplinirea condițiilor de eligibilitate, urmând ca în situația în care proiectul este evaluat și propus pentru contractare, solicitantul să facă, prin documente justificative, dovada îndeplinirii condițiilor de eligibilitate prevăzute de prezentul Ghid, în etapa de contractare.

Aplicația MySMIS2021/SMIS2021+ va genera declarația unică, care va fi completată de solicitant și va fi semnată cu semnătură electronică extinsă de către reprezentantul legal al acestuia.

În cazul proiectelor implementate în parteneriat:

* fiecare partener va completa declarația unică, care va fi semnată cu semnătură electronică extinsă de către reprezentantul legal al partenerului;
* declarația unică pentru liderul de parteneriat va fi generată de sistemul informatic doar după ce declarațiile unice ale partenerilor au fost semnate electronic de către reprezentanții legali ai acestora.

**Îndeplinirea condițiilor de eligibilitate declarate în declarația unică se dovedește de către solicitant, în etapa de contractare, prin prezentarea de documente cu valoare probantă, specificate în cadrul capitolului 5.3.**

1. **Mandatul special/împuternicire specială pentru semnarea anumitor documente anexate la cererea de finanțare (dacă este cazul), conform legii**

* Actul de împuternicire se prezintă în cazul în care anumite documente anexate la Cererea de finanțare nu sunt semnate de reprezentantul legal al solicitantului, ci de o persoană împuternicită în acest sens;
* Actul de împuternicire reprezintă orice document administrativ emis de reprezentantul legal în acest sens, cu respectarea prevederilor legale (exemple orientative: hotărâre, dispoziție etc);
* Pentru declarațiile solicitate în nume personal a reprezentantului legal, alte declarații în nume personal care angajează organizația în relația cu terții precum şi pentru certificarea aplicației, NU se acceptă însușirea și semnarea acestora de către o altă persoană împuternicită.

1. **Acordul privind implementarea în parteneriat a proiectului si actele aditionale, valabil la momentul depunerii cererii de finantare si HCL de aprobare, dacă este cazul**

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiată între parteneri, conform modelului *Acordului de parteneriat* (anexa III.6 la prezentul ghid). Acesta trebuie să conțină elementele minime din legislația națională aplicabilă fondurilor nerambursabile și conform cu informațiile prevăzute la secțiunea din prezentul ghid referitoare la acordul de parteneriat, unde este cazul.

1. **Documentația tehnico – economică, inclusiv contractul de lucrări şi actele adiţionale la acesta, dacă este cazul**

* **P*entru proiectele, inclusiv obiectele de investiţii pentru care execuţia fizică de lucrări nu a fost demarată la data depunerii cererii de finanţare***

La cererea de finanțare se va anexa Studiul de fezabilitate sau Documentația de avizare a lucrărilor de intervenție, după caz, elaborate în conformitate cu legislația relevantă, respectiv H.G. nr. 907/2016, cu modificările şi completările ulterioare. Ȋn cazul în care Proiectul tehnic a fost întocmit și recepționat, Proiectul tehnic se va anexa la Cererea de finanțare în format pdf., urmând ca evaluarea tehnică și financiară să se realizeze în baza acestuia. Dacă contractul de lucrări este semnat (iar execuția lucrărilor nu a fost demarată), pe lângă Proiectul tehnic se va anexa Contractul de lucrări.

Se vor avea în vedere următoarele condiții:

* Documentaţia tehnico-economică a obiectivului de investiție anexată la cererea de finanțare (SF/DALI/PT) nu trebuie să fi fost elaborată/ revizuită/ reactualizată cu mai mult de 2 ani înainte de data depunerii cererii de finanţare.
* Devizul general aferent documentației tehnico-economice anexate la cererea de finanțare (SF/DALI sau PT) nu trebuie să fi fost actualizat cu mai mult de 12 luni înainte de data depunerii cererii de finanţare.
* Partea desenată aferentă documentației tehnico-economice se depune scanat, în fișiere tip pdf, și va prezenta cartușul semnat conform prevederilor legale.

Studiul de fezabilitate/Documentația de avizare a lucrărilor de intervenție vor include, pe lângă investiţiile ce implică lucrări de construcţii şi acele investiţii ce presupun furnizarea de echipamente privind securitatea spaţiilor publice.

După caz, conform prevederilor legale, se va anexa expertiza tehnică. În cazul activităţii *b. Investiții de reabilitare a anvelopelor clădirilor situate în piețele centrale (istorice),* prin raportul de expertiză tehnicăclădirile vizate de intervenţii nu se încadrează în clasa I de risc seismic.

* ***Pentru proiectele, inclusiv obiectele de investiţii pentru care execuţia de lucrări a fost demarată, iar proiectele nu s-au încheiat din punct de vedere fizic sau implementate integral înainte de depunerea cererii de finanțare***

La momentul depunerii cererii de finanțare, se vor anexa în mod obligatoriu la cererea de finanțare, pentru proiectele cu lucrările începute, următoarele documente (pe lângă SF/DALI):

* Autorizaţia de construire;
* Raportul privind stadiul fizic al investiţiei (Anexa III.5) asumat de către reprezentantul legal al solicitantului, de către dirigintele de şantier şi de către constructor;
* Devizul detaliat, întocmit conform legislației în vigoare, al lucrărilor executate şi plătite, al lucrărilor executate şi neplătite şi respectiv al lucrărilor ce urmează a mai fi executate;
* Contractul de lucrări, semnat după data de 01.01.2021, inclusiv actele adiționale;
* Proiectul tehnic.

Pentru acest tip de proiecte nu se mențin cele două cerințe valabile pentru situația anterioară, cu privire la termenele de elaborare/revizuire/reactualizare a Proiectului tehnic și nici cea cu privire la termenul de actualizare a devizului general.

Se acceptă ca în cadrul unei Cereri de finanţare să fie depuse două sau mai multe documentaţii tehnico-economice pentru obiecte de investiţii diferite, dar complementare, indiferent dacă execuţia lucrărilor a fost sau nu demarată la data depunerii cererii de finanţare, cu respectarea legislaţiei în domeniul achiziţiilor publice, mai ales în alegerea procedurilor de atribuire, din prisma valorilor estimate.

Devizul general, ca parte componentă a fiecărei documentații tehnico-economice, trebuie să fie cel aferent documentației cele mai recente anexate la Cererea de finanțare (SF//DALI/PT/contracte de achiziție lucrări), să prezinte data elaborării/actualizării, să fie asumat de către elaboratorul documentației tehnico-economice. Acesta va fi realizat în conformitate cu legislaţia relevantă, respectiv H.G. nr. 907/2016, cu modificările și completările ulterioare.

În cazul în care se depun mai multe documentații tehnico-economice, se va prezenta inclusiv un deviz general centralizat la nivel de cerere de finanţare.

(dacă este cazul) Beneficiarul are obligația ca, în termen de 10 de zile de la intrarea în vigoare a contractului de finanțare, să depună în aplicația electronică MySMIS documentațiile de achiziție a contractului de lucrări, pentru proiectele a căror lucrări au fost începute, dar nu au fost încheiate în mod fizic sau implementate integral (sancțiunea în cazul neîndeplinirii obligației putând fi rezilierea contractului de finanțare).

Aceste proiecte vor obține punctaj suplimentar în ceea ce privește maturitatea proiectului.

Demararea investiției înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor.

1. **Devizul general pentru proiectele de lucrări în conformitate cu HG 907/2016 cu modificările și completările ulterioare – a se vedea structura devizului general din legislația în vigoare privind aprobarea conținutului-cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru obiective de investiții și lucrări de intervenții**

Devizul general trebuie să prezinte data elaborării/actualizării, să fie semnat de către elaboratorul documentației tehnico-economice. Devizul general trebuie sa fie semnat și de reprezentantul legal sau de o persoană împuternicită special în acest sens.

În cazul în care la cererea de finanțare se anexează inclusiv proiectul tehnic (PT), devizul va fi actualizat cu acesta din urmă, iar bugetul cererii de finanțare va fi corelat în acest sens.

În cazul în care, în cadrul proiectului, există atât lucrări eligibile, cât și lucrări ne-eligibile, acestea se vor detalia separat în cadrul bugetului pe baza devizului general. În plus, se va anexa la cererea de finanțare o detaliere pe cele două tipuri de cheltuieli, corelată cu devizul general.

Pentru detalii se va avea în vedere modelul privind Lista de echipamente și/sau lucrări și/sau servicii cu încadrarea acestora pe secțiunea de cheltuieli eligibile /neeligibile, anexată la cererea de finanțare.

*(Dacă este cazul)* Pentru proiectele de investiţii pentru care execuţia de lucrări a fost demarată însă investitiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare se va anexa un raport privind stadiul fizic al lucrărilor (Anexa III.5) asumat de către reprezentantul legal al solicitantului, de către dirigintele de şantier şi de către constructor. Raportul respectiv va fi însoţit de devize generale detaliate ale: lucrărilor executate şi platite, lucrarilor executate şi neplătite şi respectiv lucrărilor rămase de executat.

1. **Devizul pe obiect aferent cheltuielilor din sub-categoria 56, în conformitate cu legislația în vigoare, după caz**

Pentru proiectele care au cheltuieli din *sub-categoria 56 - cheltuieli conexe investiţiei de bază* se va întocmi câte un deviz pe obiect separat pentru lucrările, echipamentele, dotările etc. care generează acest tip de cheltuieli (a se vedea și Anexa III.3).

1. **Certificatul de urbanism și, dacă e cazul, Autorizația de construire, inclusiv avize/acorduri, după caz**

Certificatul de urbanism anexat la cererea de finanțare trebuie să fie emis în scopul obținerii autorizației de construire pentru proiectul aferent cererii de finanțare depuse și trebuie să fie valabil la data depunerii cererii de finanțare, în caz contrar cererea de finanțare va fi respinsă ca neconformă administrativ. Sigura excepție permisă cu privire la termenul de valabilitate a certificatului de urbanism la data depunerii cererii de finanțare este anexarea inclusiv a autorizației de construire eliberate în vederea realizării investiției aferente proiectului, în termen de valabilitate.

Certificatul de urbanism/Autorizația de construire va include în mod obligatoriu și lucrările de demolare, acolo unde este cazul.

De asemenea, se atașează avizele și acordurile de principiu privind asigurarea utilităților/alte avize acorduri de principiu specifice tipului de intervenție, obținute până la data depunerii cererii de finanțare.

**ATENȚIE!**

**Documentele privind drepturile asupra imobilelor în baza cărora se emite Certificatul de urbanism/Autorizația de construire trebuie să fie acoperitoare pentru investiția propusă și pentru care se depune SF/DALI/PT, în conformitate cu *Legea 50/1991 privind autorizarea executării lucrărilor de construcții, republicată, cu modificările și completările ulterioare* și în conformitate cu cerințele impuse prin prezentul ghid privitoare la condițiile referitoare la drepturile reale.**

*(Dacă este cazul)* Pentru proiectele de investiţii pentru care execuţia de lucrări a fost demarată înainte de depunerea cererii de finanțare însă investitiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare, se va depune certificatul de urbanism, precum și autorizaţia de construire, obținută în baza legislației în vigoare.

1. **Decizia etapei de** **încadrare a proiectului în procedura de evaluare a impactului asupra mediului sau Clasarea notificarii emisă de autoritatea pentru protecția mediului, în conformitate cu legislaţia naţională aplicabilă privind evaluarea impactului anumitor proiecte publice şi private asupra mediului, cu completările şi modificările ulterioare.**

**sau**

Decizia finală emisă de autoritatea competentă privind evaluarea impactului asupra mediului (pentru proiectele de investiţii pentru care execuţia de lucrări a fost demarată și care nu au fost încheiate în mod fizic sau financiar înainte de depunerea cererii de finanțare).

Nu se accepta decizia inițiala de încadrare a proiectului în procedura de evaluare a impactului asupra mediului sau alte decizii intermediare din cadrul procesului de evaluare.

1. **Hotărârea/ decizia (Hotărârile/ Deciziile partenerilor) de aprobare a documentației tehnico-economice (faza SF/DALI sau PT) și a indicatorilor tehnico-economici, inclusiv anexa privind descrierea sumară a investiției propuse a fi realizată prin proiect.**

Hotărârea/ decizia de aprobare a indicatorilor tehnico-economici semnată de către persoana care are dreptul conform actelor de constituire să reprezinte legal solicitantul şi să semneze în numele acesteia.

Anexa la Hotărârea /decizia de aprobare trebuie să conțină detalierea indicatorilor tehnico-economici şi a valorilor acestora în conformitate cu documentaţia tehnico-economică și este asumată de proiectant.

În cazul proiectelor depuse în parteneriat, hotărârea/decizia de aprobare a indicatorilor tehnico-economici va fi depusă de către toţi partenerii.

**ATENȚIE!**

**Hotărârea/decizia de aprobare a indicatorilor tehnico-economici se va corela cu cea mai recentă documentație (SF/DALI/PT/Contract de lucrări încheiat) anexată la cererea de finanțare, respectiv se va anexa hotărârea/decizia de aprobare a indicatorilor tehnico-economici faza SF/DALI, după caz, și modificările și completările ulterioare la respectiva hotărâre/decizie**.

* În cazul în care la cererea de finanțare se anexează o documentație tehnico-economică actualizată (SF/DALI actualizat), hotărârea anterior menționată va fi anexată pentru documentația actualizată (iar dacă se menționează doar modificarea unei hotarâri anterioare, atunci se va anexa și documentul inițial care a fost modificat).
* În cazul în care la cererea de finanțare se anexează inclusiv proiectul tehnic (PT), hotărârea anterior menționată va fi prezentată în versiunea actualizată pentru faza PT sau cu modificările și completările intervenite la faza PT.

1. **Lista de echipamente și/sau lucrări și/sau servicii cu încadrarea acestora pe secțiunea de cheltuieli eligibile /ne-eligibile**

Se vor anexa liste separate pentru echipamente și/sau lucrări și/sau servicii, evidenţiindu-se cele două tipuri de cheltuieli (eligibile/ne-eligibile) cu menționarea valorii acestora, iar informațiile vor fi corelate cu bugetul proiectului.

Se va folosi modelul din Anexa III.3 - Lista de echipamente și/sau lucrări și/sau servicii cu încadrarea acestora pe secțiunea de cheltuieli eligibile /neeligibile.

1. **Centralizator privind justificarea costurilor (Model III.4) si documentele justificative care au stat la baza stabilirii costului aferent investiției**

Se vor prezenta documente justificative care au stat la baza stabilirii costului aferent.

Pentru echipamente/utilaje/dotări incluse în formularul F4 se vor depune 3 oferte de preț sau trimiteri directe (tip link) către surse verificabile de prețuri, iar pentru lucrări, documentele care au stat la baza fixării prețurilor unitare sunt listele de cantități.

Responsabilitatea costurilor este a proiectantului.

1. **Consimțământ privind prelucrarea datelor cu caracter personal**

Această declarație (Modelul III.9 - Consimțământ privind prelucrarea datelor cu caracter personal) se completează de către reprezentantul legal al solicitantului (inclusiv partenerilor) și se semnează conform prevederilor din prezentul ghid.

1. **(dacă este cazul) Macheta financiară\_calcul profit din exploatare (Anexa III.10 din la prezentul Ghid)**

Pentru activitatea de construire/modernizare/reabilitare a piețelor agroalimentare, solicitantul va depune *Anexa III. 10 – Macheta financiară\_calcul profit din exploatare*, completată în conformitate cu instrucțiunile prevăzute în foaia de calcul ”Instrucțiuni”. Pe baza rezultatului obţinut, se va stabili valoarea ajutorului de stat acordat, conform prevederilor secţiunii *3.8 Aplicarea regulilor privind ajutorul de stat,* de mai sus și a schemei de ajutor de stat.

În cadrul etapei de evaluare tehnică şi financiară experţii evaluatori pot solicita macheta privind analiza şi previziunea financiară, în format electronic - format excel, pentru verificarea corectitudinii datelor completate

**14. Declarația privind asigurarea nivelului de calitate corespunzător al documentațiilor tehnico-economice (Anexa III.11) la prezentul ghid**

**15. Extras relevant din PUG din care sa reiasa delimitarea zonei de regenerare urbana aferenta proiectului, sau Studiul de regenerare urbana din care sa reiasa planul de delimitare a zonei de regenerare urbana.**

**16*.* Dacă este cazul, extras din documentele relevante de amenajare a teritoriului şi de urbanism și un extras din lista actualizată a monumentelor istorice**

În cazul activităţii *b.* ***Investiții de reabilitare a anvelopelor clădirilor situate în piețele centrale (istorice),*** *p*entru a proba faptul ca intervenţiile se realizează în clădiri amplasate **în piețele centrale (istorice) ale UAT**, solicitantul va anexa un extras din documentele relevante de amenajare a teritoriului şi de urbanism[[8]](#footnote-8) pentru a evidenţia delimitarea zonei centrale.

De asemenea se va anexa și un **extras din lista actualizată a monumentelor istorice**[[9]](#footnote-9) pentru a proba că respectiva clădire este amplasată în zona/aria unui ansamblu urban clasat ca monument istoric, din zona centrală a municipiului ( de ex. “centrul istoric”), indiferent dacă respectiva clădire ce face obiectul proiectului se clasează sau nu ca monument istoric.

**17. Dacă este cazul, Avizul Ministerului Culturii pentru documentaţia tehnico-economică depusă, daca nu s-a obtinut AC**

**Î**n cazul clădirilor clasate/în curs de clasare ca monumente istorice şi/sau amplasate în zonele de protecţie a monumentelor istorice ori în zone construite protejate, se vor respecta dispoziţiile *Legii nr. 422/2001 privind protejarea monumentelor istorice, republicată, cu modificările ulterioare* și se va prezenta avizul Ministerului Culturii sau, după caz, al serviciilor publice deconcentrate ale Ministerului Culturii.

În situaţia în care se va depune DALI/SF şi PT se vor anexa ambele avize, pentru fiecare tip de documentaţie tehnico-economică.

Lipsa unui aviz sau existenţa unui aviz nefavorabil va determina respingerea proiectului.

**18. Dacă este cazul, Hotărârea de Consiliu Local prin care aprobă executarea lucrărilor de intervenţie în condiţiile Legii 153/2011 pentru creşterea calităţii architectural ambientale a clădirilor din pieţele centrale (istorice) din municipiile reședinţă de judeţ** **cu modificările și completările ulterioare.**

Solicitantul va prezenta **Hotărârea de Consiliu Local prin care aprobă executarea lucrărilor de intervenţie în condiţiile Legii 153/2011 pentru creşterea calităţii arhitectural-ambientale a clădirilor din pieţele centrale (istorice) din municipiile reședinţă de judeţ****,** cu modificările și completările ulterioare**. Din această HCL (inclusiv anexe) va rezulta inclusiv numărul** proprietarilor persoane juridice de drept privat care deţin spațiile cu altă destinație decât cea de locuință în clădirile vizate de proiect.

De asemenea, solicitantul va prezenta cel puţin **acordul** tuturor proprietarilor persoane juridice de drept privat care deţin spațiile cu altă destinație decât cea de locuință, care vor suporta 100% din valoarea cheltuielilor prevăzute la capitolele/subcapitolele 1.1, 1.2, 2, 4, 5.1.1 și 5.3 din deviz pentru aceste spaţii, precum și **devize** din care să reiasă această valoare, anexate la documentaţia tehnico-economică depusă. Dacă proprietarii acestor spații nu sunt de acord cu lucrările de intervenţie prevăzute prin proiect, anveloparea clădirii nu se poate realiza fără spațiile cu altă destinație decât cea de locuință.

Celelalte documente premergătoare executării lucrărilor de intervenţie în condiţiile Legii 153/2011, , pentru creşterea calităţii arhitectural-ambientale a clădirilor din pieţele centrale (istorice) din municipiile reședinţă de judeţ, cu modificările și completările ulterioare, nu se vor include ca anexă la cererea de finanţare, aceste documente se vor păstra de Solicitant în vederea unor verificări ulterioare, de către instituțiile abilitate, pe perioada de valabilitate a contractului de finanţare.

**AM PR NV este terț față de relaţia dintre Solicitant şi proprietarii/asociaţiile de proprietari care şi-au dat acordul pentru realizarea investiţiilor ce fac obiectul contractului de finanţare.**

**19. Pentru proiecte ce privesc și activități de construire/modernizare/reabilitare a piețelor agroalimentare, documente privind datele financiare ale solicitanților**

Unităţi administrativ-teritoriale din mediul urban și ZUF

Se vor anexa:

* ­Ultimul Bilanţ contabil vizat de Administraţia financiară, inclusiv contul de rezultat patrimonial, contul de execuție bugetară - ultimul exercițiu financiar încheiat;
* Indicatori de execuţie bugetară anuali (conform Anexa nr. 2 la O.M.A.I-O.M.F.P nr. 244/2651/2010 “pentru aprobarea metodologiilor de aplicare a prevederilor art. 14 alin. (7), ale art. 57 alin. (2^1) si ale art. 76^1 alin. (1) lit. e) din Legea nr. 273/2006 privind finantele publice locale cu modificările și completările ulterioare”) - ultimul exercițiu financiar încheiat;
* Anexa nr. 1.3 la norme şi proceduri, Calculul gradului de îndatorare - ultimul exercițiu financiar încheiat (din anul anterior depunerii cererii de finanțare, indiferent dacă acesta a fost sau nu depus la Ministerul Finanțelor Publice).

**OBSERVAȚII!**

**Acolo unde metodologia impune calcularea de indicatori trimestriali, se vor atașa indicatorii execuției bugetare pe bilanţurile trimestriale (31.03, 30.06, 30.09, 31.12).**

Situaţiile financiare trebuie să acopere întregul an fiscal precedent datei de depunere a cererii de finanţare.

**20. Avizul operatorilor de utilităţi publice *(dacă este cazul),* pentru investiţii privind reţelele sistemelor de alimentare cu apă/de canalizare a apelor uzate şi a apelor pluviale/de iluminat public**

Acest aviz se solicită pentru a se asigura conformitatea soluţiilor tehnice din proiectul depus în cadrul prioritatii de investitii cu soluţia tehnică existentă sau propusă în alte proiecte de investiţii, precum şi pentru a se confirma că respectivele lucrări privind utilităţile nu sunt incluse în proiecte finanţabile din alte programe/sursele proprii ale operatorului etc.

**21. Alte documente solicitate, după caz**

* **CV-uri/ fișe de post**;
* **Documente prin care se poate demonstra un grad mai avansat de maturitate** al proiectului. Pentru a demonstra un grad mai avansat de maturitate al proiectului Se pot anexa proiectul tehnic, autorizaţia de construire, contractul de lucrări/furnizare atribuit după 01.01.2021, dovezi ale lansării procedurilor de achiziții publice pentru lucrări/servicii furnizare echipamente, după caz.
* **Documente justificative prin care se dovedește complementaritatea/caracterul integrat**, dacă este cazul;
* **Raportul de audit energetic/alte studii, dacă este cazul;**
* **Adeverinţa eliberată de către Direcţia/Departamentul Evidenţa Populaţiei** pe raza UAT vizată de către investiţia propusă, în cadrul căreia să se precizeze explicit care este populaţia care se regăseşte în raza de 2 km calculată de la limita spaţiilor urbane regenerate.

De asemenea, se va transmite o **notă justificativă asumată de către proiectant** care va preciza explicit care este suprafaţa de teren care se regăseşte în raza de 2 km calculată de la limita spaţiilor urbane regenerate.

Totodată se va depune **adresa/extras INSSE** care să evidențieze cea mai recentă situaţie privind suprafaţa teritorială a UAT şi numărul de locuitori care se regăsesc pe suprafaţa teritorială a UAT. Informaţiile din cadrul documentelor depuse trebuie să fie corelate/coroborate între ele.

-Extras din PMUD/studii de trafic (de ex. pentru justificarea creșterii nr. de pietoni/deplasărilor cu bicicleta) etc.

### ANEXELE OBLIGATORII LA MOMENTUL CONTRACTĂRII

**1. Documente statutare**

Se vor anexa următoarele documente statutare **pentru solicitantul de finanţare** (inclusiv pentru liderul de parteneriat/fiecare partener), după caz:

* **Hotărârea de constituire a consiliului local**;
* **Ordinul prefectului privind constatarea îndeplinirii condiţiilor legale de constituire a consiliului local**;

Se vor anexa următoarele documente statutare **pentru reprezentantul legal al solicitantul** de finanţare (inclusiv al partenerului/partenerilor), după caz:

* **Hotărârea judecătorească** de validare a mandatului primarului/primarilor sau, dacă este cazul, **alte documente doveditoare** conform legislației în vigoare la data depunerii cererii de finanțare, pentru cazuri particulare.

1. **Documente privind identificarea reprezentantului legal al solicitantului**

Se va anexa în mod obligatoriu la cererea de finanțare un act de identificare a reprezentantului legal(cartea de identitate în termen de valabilitate). Cerinţa se aplică și partenerilor în cazul în care proiectul este implementat în parteneriat.

1. **Extras din lista de proiecte prioritare** **din cadrul SIDU 2021-2027**

La momentul contractarii:

Proiectul depus la finanțare în cadrul acestui apel trebuie să se regăsească în lista cu proiectele prioritizate în cadrul SIDU 2021-2027 elaborată de UAT Municipiu reședință de județ și trebuie să coincidă în mod minimal cu localizarea şi activităţile descrise succint în documentul strategic.

SIDU 2021-2027 elaborată de UAT Municipiu reședință de județ va fi depusă la AM PR NV în cadrul unui proces distinct de verificare a conformității administrative și admisibilității conform cerințelor articolului 29 din Regulamentul (UE) 2021/1060.

Solicitanții se angajează ca documentul strategic să fie declarat conform și admisibi până cel târziu în etapa de contractare a proiectului.

1. **Documente privind dreptul de proprietate/administrare/superficie/ administrare temporară/ folosinţă**

Solicitantul/partenerii vor anexa documentele care atestă dreptul de proprietate publică sau privată/ administrare/superficie/administrare temporară**/**folosință, după caz, asupra imobilelor vizate de către investiţia ce face obiectul cererii de finanţare, în termenele specificate. Respectivele documente trebuie să fie acoperitoare pentru datele menționate în cadrul documentației tehnico-economice cu privire la identificarea/localizarea investiției și trebuie să confere solicitantului dreptul de execuţie a lucrărilor de construcţii, în conformitate cu legislaţia în vigoare la data emiterii Autorizaţiei de construire.

Dreptul asupra tuturor imobilelor (teren şi/sau construcţii), vizate de către investiţia ce face obiectul cererii de finanţare, trebuie dovedit la momentul contractarii, precum şi pe o perioadă de minim 5 ani de la data plății finale (aşa cum reiese din documentele depuse).

1. **Pentru dovedirea dreptului de proprietate publică/privată asupra imobilelor, obligatoriu la data depunerii cererii de finanțare, se vor anexa următoarele documente:**

1. Documente cadastrale şi înregistrarea imobilelor (teren și clădire) în registre (extras de carte funciară din care să rezulte intabularea, precum și încheierea), în termen de valabilitate la data depunerii (emis cu maxim 30 de zile înaintea depunerii proiectului), prin care să se ateste dreptul de proprietate publică/privată, după caz și absența sarcinilor incompatibile cu investiția.

2. Planul de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale, în cazul în care acesta nu este evidenţiat în anexa la extrasul de carte funciară;

Şi

3. Tabelul centralizator asupra nr. cadastrale, obiectivele de investiție asupra cărora se realizează în cadrul acestora, precum și suprafețele aferente (a se vedea modelul orientiv – Modelul din prezentul Ghid, Anexa III.8).

Se acceptă înscrierea provizorie în cartea funciară **doar a dreptului de proprietate publică** cu condiția ca cel mai târziu în termenul maxim de 1 an de zile de la intrarea în vigoare a contractului de finanțare, beneficiarul să depună un extras de carte funciară cu înscrierea definitivă a dreptului de proprietate, în caz contrar contractul de finanțare urmând a fi reziliat. Pe perioada anterior menționată solicitantul nu poate depune nicio cerere de prefinanţare/rambursare/plată, iar AM PR NV nu va efectua plăți/rambursări.

Nu se acceptă înscrierea provizorie a dreptului de proprietate privată.

Sau

* **Alte documente legale** (Legi, Ordonanţe, Hotărâri de Guvern, Ordine ale Miniştrilor, Actele juridice translative sau declarative de proprietate, Actele jurisdicționale, alte documente de proprietate, după caz), **pentru cazuri particulare** prin care să se dovedească deţinerea dreptului de proprietate publică/privată, precum și dreptul de execuţie a lucrărilor.

**Și/sau,**

**În cazul** *rețelelor de utilități publice modernizate/extinse* se pot anexa, după caz:

* **Hotărârea Guvernului privind aprobarea/modificarea/completarea inventarului domeniului public**, publicată în Monitorul Oficial al României, conform *Legii nr. 213/1998 privind bunurile proprietate publică*, cu completările și modificările ulterioare și a *Legii 287/2009 privind Codul Civil* (extras din Monitorul Oficial al României, inclusiv anexele relevante), dacă este cazul, în situaţia inventarierii bunurilor din domeniul public al unităţilor administrativ-teritoriale înainte de intrarea în vigoare a prevederilor Codului administrativ;

Și/sau

* **Hotărârea de consiliu local prin care se atestă/actualizează inventarul bunului/bunurilor din domeniul public al unităţii administrativ-teritoriale**, în conformitate cu prevederile *art.* *289 Inventarierea bunurilor din domeniul public al unităţilor administrativ-teritoriale* din *OUG nr. 57 din 3 iulie 2019 privind Codul administrative, cu modificările și completările ulterioare;*
* **Hotărârea de consiliu local prin care se atestă/actualizează inventarul bunului/bunurilor din domeniul privat al unităţii administrativ-teritoriale**, în conformitate cu prevederile *art.* *357 Inventarierea bunurilor imobile din domeniul privat al unităţilor administrativ-teritoriale* din *OUG nr. 57 din 3 iulie 2019 privind Codul administrative, cu modificările și completările ulterioare;*

1. **Dreptul de administrare**

* **Hotărârea/actul juridic prin care să se demonstreze că solicitantul este administratorul legal al imobilului obiect al investiţiei/proiectului**, conform prevederilor legale în vigoare. Menținerea acestui drept va acoperi inclusiv perioada de durabilitate a contractului de finanţare;

și

* Înregistrarea imobilelor în registre (extras de carte funciară din care să rezulte intabularea, precum și încheierea), emis cu maximum 30 de zile înaintea depunerii, din care să rezulte existența dreptului de administrare pentru solicitantul de finanţare și absența sarcinilor incompatibile cu investiția;
* Un plan de amplasament vizat de OCPI pentru imobilele pe care se propune a se realiza investiţia în cadrul proiectului.

1. **Dreptul de superficie**

* Contractul de superficie, conform prevederilor legale în vigoare. Menținerea acestui drept va acoperi inclusiv perioada de durabilitate a contractului de finanţare;
* Acordul proprietarului pentru realizarea activităților proiectului și menținerea investiției pentru o perioadă care să acopere perioada de durabilitate a contractului de finanţare;

și

* Înregistrarea imobilelor în registre (extras de carte funciară din care să rezulte intabularea, precum și încheierea), emis cu maximum 30 de zile înaintea depunerii, din care să rezulte existența dreptului de superficie pentru solicitantul de finanţare și absența sarcinilor incompatibile cu investiția;
* Un plan de amplasament vizat de OCPI pentru imobilele pe care se propune a se realiza investiţia în cadrul proiectului.

Nu se acceptă înscrierea provizorie a dreptului de administrare/superficie.

1. **Dreptul de administrare temporară – în cazul intervenţiilor care se realizează în zonele aflate în administrarea A.N.A.R/A.B.A, etc.**

* **Avizul de gospodărire a apelor în care se consemnează dreptul legal de administrare temporară conferit în temeiul prevederilor art. 25, alin. (8) din Legea apelor nr. 107/1996**
* **Protocol de delegare încheiat între administratorul de drept și beneficiarul proiectului pentru constituirea unui drept legal de administrare temporară asupra unor terenuri din domeniul public al statului, conform OUG 171/2022 art XII, alin. (1 și 3);**
* **Înregistrarea imobilelor în registre (extras de carte funciară din care să rezulte intabularea, precum și încheierea), emis cu maximum 30 de zile înaintea momentului contractarii, din care să rezulte existența dreptului de administrare pentru solicitantul de finanţare și absența sarcinilor incompatibile cu investiția, conform OUG 171/2022 art XII, alin. (1 și 3), respectiv conform prevederilor art. 25 alin. (8) din Legea apelor nr. 107/1996, cu modificările și completările ulterioare**
* **Un plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale.**

**E. Dreptul de folosinţă** asupra imobilelor/stalpilor în cazul proiectelor ce vizează activitățile de creare/extindere/modernizare a managementul traficului şi alte sisteme inteligente, precum şi pentru subactivitatea de creare/modernizare/extindere a iluminatului public care trebuie demonstrate prin documente în etapa de contractare

1. **Drepturi asupra bunurilor mobile[[10]](#footnote-10), după caz, ce fac obiectul proiectului la momentul contractarii, după caz, precum şi pe o perioadă de minimum 5 ani de la data plăţii finale (aşa cum reiese din documentele depuse)**

În vederea respectării prevederilor art. 71 din Regulamentul (UE) nr. 1303/2013, solicitantul la finanțare trebuie să demonstreze în condițiile și termenele maxime următoarele:

**Dreptul de proprietate publică/privată asupra asupra bunurilor mobile, ce fac obiectul proiectului;**

Pentru activitatea de modernizare/extindere a unor sisteme de inteligente, managementul traficului etc. este obligatoriu ca solicitantul să deţină dreptul de proprietate publică/privată asupra bunurilor ce alcătuiesc sistemele existente, ce urmează a fi modernizate/extinse.

Sistemele inteligente existente ce fac obiectul proiectului, îndeplinesc cumulativ următoarele condiţii la momentul depunerii cererii de finanţare:

* să fie libere de orice sarcini sau interdicţii ce afectează implementarea şi exploatarea operaţiunii;
* să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;
* să nu facă obiectul revendicărilor potrivit unor legi speciale în materie sau dreptului comun.

Garanțiile reale asupra sistemelor inteligente, după caz (ex. ipoteca etc.) sunt considerate în accepțiunea AMPR NV incompatibile cu realizarea proiectelor de investiții în cadrul PR NV 2021-2027.

1. **Drepturi asupra imobilelor/stalpilor în cazul proiectelor ce vizează activitățile de creare/extindere/modernizare a sistemelor inteligente, managementul traficului, precum şi pentru subactivitatea de creare/modernizare/extindere a iluminatului public[[11]](#footnote-11) la depunerea cererii de finanțare, pe perioada de implementare, precum şi pe o perioadă de minimum 5 ani de la data plăţii finale (aşa cum reiese din documentele depuse)**

Pentru activitatea de creare/extindere/modernizare a sistemelor inteligente, managementul traficului, precum şi pentru subactivitatea de creare/modernizare/extindere a iluminatului public, în cazul în care solicitantul nu dovește dreptul de proprietate publică/privată/administrare/superficie asupra obiectivelor de investiție, poate să demonstreze, la momentul contractarii, faptul că deține un drept de folosință, ca drept real sau de creanță, transmis prin orice tip de operațiune juridică. Acesta trebuie să acopere perioada de evaluare, selecție, contractare, implementare și durabilitate a investiției. În acest sens, solicitantul poate să demonstreze:

* **Dreptul de folosinţă asupra unor imobile aflate în proprietatea solicitantului, ce vor funcţiona ca dispecerate aferente acestor sisteme,** pentru instalarea echipamentelor aferente sistemelor inteligente/managementul traficului, pe o perioadă ce acoperă inclusiv perioada de durabilitate a contractului de finanțare. În acest caz, asupra clădirii dispeceratelor pentru care solicitantul are asigurat doar dreptul de folosinţă nu se vor executa prin proiect lucrări de construire pentru care este necesară autorizația de construire;
* **Dreptul de folosinţă asupra unor imobile pentru instalarea componentelor subsistemelor CCTV, respectiv a camerelor de supraveghere a traficului, ce fac parte din sistemul de management al traficului sau a camerelor de supraveghere a parcărilor pentru biciclete, „park and ride”,** după caz, pe o perioadă ce acoperă inclusiv perioada de durabilitate a contractului de finanțare;
* **Dreptul de folosinţă a unor imobile (de ex. stâlpi),** pentru instalarea punctuală a sistemului de iluminat pentru zone pietonale, semi-pietonale şi piste/trasee pentru biciclete, pe o perioadă ce acoperă inclusiv perioada de durabilitate a contractului de finanțare. În acest caz, asupra imobilelor respective nu se vor executa lucrări de construire pentru care este necesară autorizația de construire.
* Pentru reţeaua sistemului de iluminat public, se acceptă dovedirea **dreptului de trecere[[12]](#footnote-12)**, conform prevederilor legii 51/2006 republicată, cu modificările şi completările ulterioare;

**OBSERVAȚII!**

**1. Cerinţele cu privire la prezentarea extraselor de carte funciară și a planului de amplasament se aplică, în mod evident, doar pentru imobile.**

**2. Pentru unele activităţi ale proiectelor este posibil să nu fie necesară prezentarea unor documente de proprietate/administrare/superficie/folosinţă.**

Pentru toate situațiile de mai sus, în care solicitantul **demonstrează doar un drept de folosinţă** asupra obiectivelor de investiție, acesta trebuie să demonstreze **acordul proprietarului** pentru realizarea activităților proiectului și menținerea investiției pentru o perioadă care să acopere durabilitatea proiectului.

**Pentru sub-activităţile care nu implică realizarea de lucrări de construire cu Autorizaţie de construire, conform prevederilor legale în vigoare, solicitantul va prezenta documente din care să reiasă ca deţine, de la momentul contractarii, dreptul de folosință asupra imobilelor/stalpilor/mijloacelor de transport public, ce fac obiectul proiectului, ca drept real sau de creanță, transmis prin orice tip de operațiune juridică, care să acopere perioada de evaluare, selecție, contractare, implementare și durabilitate a investiției**.

**În cazul intervenţiilor care nu presun obţinerea Autorizaţiei de Construire, pentru dovedirea dreptului de folosință se vor depune următoarele documente:**

* **Un plan de amplasament pentru imobilele pe care se propune a se realiza investiţia în cadrul proiectului. Nu este obligatoriu ca acest plan să fie vizat de OCPI.**
* **Actul juridic prin care se transmite/se asigură dreptul de folosință: de ex. contract de comodat, contract de închiriere etc, conform prevederilor legale în vigoare. Menținerea acestui drept va acoperi inclusiv perioada de durabilitate a contractului de finanţare;**
* **Acordul proprietarului pentru realizarea activităților proiectului și menținerea investiției pentru o perioadă care să acopere perioada de durabilitate a contractului de finanţare.**

**NOTĂ!**

Pentru cazuri particulare, vor fi acceptate și ALTE DOCUMENTE LEGALE (Legi, Ordonanţe, Hotărâri de Guvern, Ordine ale Miniştrilor, Hotărâri ale Consiliilor Locale sau Judeţene, etc.) prin care să se dovedească deţinerea drepturilor menţionate mai sus (după caz), precum și dreptul de execuţie a lucrărilor.

În situația în care pentru demonstrarea drepturilor reale asupra întregii suprafețe/ infrastructuri care face obiectul proiectului, solicitantul va prezenta atât documente cadastrale cât și HG/HCL/HCJ, în tabelul centralizator și în cadrul planului de situație se va avea în vedere precizarea clară și delimitarea obiectivelor și suprafețelor pentru care dreptul real este dovedit prin HG/HCL/HCJ etc, respectiv prin extrasele CF (cu menționarea inclusiv a nr. cadastrale, unde este cazul).

**Demararea exproprierilor pentru cauza de utilitate publică**

La data depunerii cererii de finanțare se poate accepta depunerea documentelor justificative privind inițierea procedurii de expropriere pentru terenurile afectate de intervențiile necesare, respectiv hotărârea autorității publice privind declanșarea procedurii de expropriere, urmând ca în termen de maxim un an de la data intrării în vigoare a contractului de finanțare să fie depuse actele doveditoare ale dreptului de proprietate (decizia de expropriere și extrasul de carte funciară din care să reieasă intabularea imobilului/imobilelor), în caz contrar contractul fiind reziliat.

Toate documentele vor fi însoțite de un tabel centralizator (a se vedea Anexa III.7 la ghidul solicitantului**).**

**4. Acordul privind implementarea în parteneriat a proiectului si actele aditionale, valabil la momentul depunerii cererii de finantare si HCL de aprobare, dacă este cazul**

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiată între parteneri, conform modelului *Acordului de parteneriat* (anexa III.6 la prezentul ghid). Acesta trebuie să conțină elementele minime din legislația națională aplicabilă fondurilor nerambursabile și conform cu informațiile prevăzute la secțiunea din prezentul ghid referitoare la acordul de parteneriat, unde este cazul.

1. Dacă este cazul, Dovada faptului că investiţiile propuse în cadrul comunelor vizează UAT din componenţa zonelor urbane funcţionale aferente municipiilor reşedinţă de judeţ cu respectarea condiţiilor impuse prin legislaţia în vigoare (OUG 156 din 3 septembrie 2020, publicată in Monitorul Oficial nr. 820 din 7 septembrie 2020)

Se va face **dovada faptului că UAT comuna** din componenţa zonelor urbane funcţionale aferente municipiilor reşedinţă de judeţ și care sunt parteneri în proiect, a înregistrat pe o perioadă de trei ani înainte de depunerea proiectelor la finanțare din fonduri externe nerambursabile o creștere continuă a numărului de locuitori.

În acest sens se vor depune **informaţii relevante de la INS** din care să reiasă numărul de locuitori ai comunei în cauză pe ultimii trei ani de zile înainte de depunerea proiectului.

1. **Certificat de atestare fiscală, referitor la obligațiile de plată la bugetul local, precum și la bugetul de stat din care să reiasă că solicitantul și-a achitat obligațiile de plată nete la bugetul de stat și respectiv bugetul local, în cuantumul stabilit de legislația în vigoare (a se vedea și Declarația Unica)**

Certificatul de atestare fiscală trebuie să fie în termen de valabilitate.

În cazul parteneriatelor toţi membrii parteneriatului vor prezenta acest document.

1. **Certificatul de cazier fiscal al solicitantului**

Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal.

În cazul parteneriatelor toţi membrii parteneriatului vor prezenta acest document.

1. **Hotărârea de aprobare a proiectului (cererii de finanţare) şi a cheltuielilor aferente, în conformitate cu ultima forma a bugetului rezultat în urma etapei de evaluare și selecție.**

În conformitate cu declarația unica, precum și cu ultima formă a bugetului se va transmite hotărârea de aprobare a proiectului şi a cheltuielilor aferente (se va vedea Model - Model orientativ de hotărâre de aprobare a proiectului din cadrul Anexei III.4 la prezentul ghid).

Pentru proiectele de investiţii pentru care execuţia de lucrări a fost demarată, însă proiectele nu au fost încheiate în mod fizic sau financiar înainte de depunerea cererii de finanțare, Hotărârea de aprobare a bugetului proiectului va cuprinde inclusiv identificarea şi asumarea suportării din bugetul propriu a corecţiilor ce pot fi identificate în procedura de verificare a achiziţiei.

1. ***(Dacă este cazul)* Hotărârea/Decizia de aprobare a proiectului în cazul proiectelor de investiţii pentru care execuţia de lucrări a fost demarată, însă investitiile nu au fost încheiate în mod fizic, precum și în cazul în care lucrările nu au fost implementate integral până la momentul depunerii cererii de finanțare**

Acest document se depune și în cazul în care s-a atribuit contractul de lucrări înainte de depunerea cererii de finanţare.

1. **Formularul bugetar "Fişa proiectului finanţat/propus la finanţare în cadrul programelor aferente Politicii de coeziune a Uniunii Europene", prevăzut de Scrisoarea-cadru privind contextul macroeconomic**
2. **Formularul - Fişă de fundamentare a proiectului propus la finanţare/finanţat din fonduri europene**
3. ***(dacă este cazul)* Avizul Natura 2000/ Clasarea notificării, după caz, în conformitate cu prevederile OUG 57/2007 privind regimul ariiilor naturale protejate, conservarea habitatelor natural, a florei şi faunei sălbatice, cu modificările şi completările ulterioare.**
4. **Alte documente actualizate**

* Documente din care să reiasă că solicitantul/ membrii parteneriatului, în cazul în care au fost stabilite debite în sarcina lor, ca urmare a măsurilor legale întreprinse de autoritatea de management, au fost achitate integral, ataşând dovezi în acest sens, dacă este cazul;
* Alte documente, prin a căror actualizare nu sunt afectate condiţiile de eligibilitate ale solicitantului/proiectului;

Netransmiterea unuia dintre documentele obligatorii solicitate, în termenul maxim de 30 zile, atrage automat respingerea cererii de finanțare și încetarea procesului de contractare.

## PROCESUL DE EVALUARE, SELECȚIE ȘI CONTRACTARE A PROIECTELOR

Ulterior depunerii, cererile de finanțare vor intra într-un proces de verificare, evaluare și selecție în urma căruia vor fi finanțate doar proiectele care întrunesc toate condițiile de eligibilitate și care în urma evaluării tehnice și financiare sunt admise si se încadrează în alocarea apelului respectiv de proiecte.

Inducerea în eroare a instituțiilor care gestionează fonduri europene inclusiv furnizarea de informații eronate şi/sau contradictorii în mod intenționat, se pedepsesc conform legii.

Calculul termenelor se realizează în conformitate cu regulile aplicabile prevăzute în Codul Civil în vigoare la data lansării prezentului ghid.

1. **VERIFICAREA CONFORMITĂȚII ȘI ADMISIBILITĂȚII DOCUMENTELOR STRATEGICE**

Se va organiza un apel separat pentru verificarea conformității și admisibilității documentelor strategice Strategii Teritoriale (S.T.). Verificarea va fi realizată în cadrul Departamentului Dezvoltare Urbană, din cadrul AM PR NV și se va finaliza cu eliberarea unui aviz de conformitate și admisibilitate care va transmis solicitantului și va fi pus la dispoziția Direcției de Evaluare, Selecție și Contractare.

1. **CONFORMITATE ADMINISTRATIVĂ**

Respectarea cerințelor de ordin administrativ sunt asumate prin declarația unică a solicitantului care se depune odată cu cererea de finanțare. Astfel verificarea conformității administrative este complet digitalizată, respectiv este realizată în mod automat prin sistemul informatic MySMIS2021/SMIS2021+, pe baza declarației unice generată de sistemul informatic MySMIS2021/SMIS2021+.

După verificarea digitalizată a conformității administrative, în cazul acceptării, sistemul  informatic MySMIS2021/SMIS2021+ va permite validarea cererii de finanțare și transmiterea ei în sistem.

Verificarea conformității administrative va urmări, în principal, existența și forma cererii de finanțare și a anexelor necesare a fi depuse conform capitolului 5.2.

Numai cererile de finanțare conforme din punct de vedere administrativ, sunt admise în următoarea etapă a procesului de evaluare tehnică și financiară.

1. **EVALUAREA TEHNICĂ ȘI FINANCIARĂ**

Evaluarea tehnică și financiară va permite aprecierea gradului în care proiectul răspunde obiectivelor priorității, a coerenței și clarității metodologiei propuse, a fezabilității și eficienței financiare, a sustenabilității și durabilității proiectului, etc.

Criteriile de evaluare folosite stabilesc cerințe minime de îndeplinit de către diversele aspecte tehnice si calitative ale aplicației.

Grilele de evaluare tehnică și financiară se completează și se generează în sistemul informatic MySMIS2021/SMIS2021+.

Pentru criteriile digitalizate, punctajele sunt stabilite pe baza algoritmului elaborat și sunt alocate automat prin sistemul informatic MySMIS2021/SMIS2021+.

AM PR poate solicita **clarificări** privind criteriile de evaluare tehnică și financiară, cu termen limită de răspuns 5 zile lucrătoare. Termenul de 5 zile lucrătoare pentru răspunsul la solicitarea de clarificări **poate fi prelungit la cererea beneficiarului, în cazuri justificate.**

Clarificările se vor depune urmând modalitatea de depunere a cererii de finanțare, la momentul lansării apelului de proiecte.

În lipsa transmiterii unor răspunsuri la clarificările solicitate, autoritatea de management, după caz, va lua decizia de selectare sau respingere a proiectelor în vederea finanțării pe baza informațiilor existente.Nerăspunderea completă și în termen la solicitarea de clarificări poate conduce la respingerea cererii de finanțare în conformitate cu prevederile ghidurilor specifice.

Etapa de evaluare tehnică și financiară se poate încheia cu recomandări de corelări/observații care nu sunt legate direct de acordarea punctajelor la criteriile de selecție și care nu influențează decizia privind selecția, dacă este cazul, cu condiția ca solicitantul să fie informat în acest sens, iar recomandarile/observatiile respective să fie soluționate în cadrul etapelor următoare ale procesului, însă nu mai târziu de expirarea termenului limită de 15 zile calendaristice aferente etapei contractuale, în caz contrar proiectul fiind respins.

**NOTĂ!**

Proiectul este respins în următoarele situații:

1. dacă în urma evaluării tehnico-financiare obține mai puțin de 50 de puncte;
2. dacă în urma evaluării tehnico-financiare obține 0 puncte la oricare dintre criteriile din cadrul secțiuni II.

Rezultatele evaluării tehnice și financiare se comunică solicitantului, indicându-se punctajul obținut și justificarea acordării respectivului punctaj, pentru fiecare criteriu în parte.

**VIZITA PE TEREN**

În cadrul etapei de evaluare tehnică și financiară, se va efectua o vizită la locul de implementare a obiectivului investiţiei. Vizita la faţa locului va fi realizată de către membri ai comisiei de evaluare formată din experţi independenţi şi reprezentantul/ții AM PR NV şi va avea drept scop stabilirea conformitatii între situaţia din documentele analizate şi cea din teren.

În acest sens se va completa *Raportul de vizită în teren*, care va fi semnat de către membrul/membrii ai comisiei de evaluare, reprezentanții AM PR NV prezenți în teren, cât și de către reprezentantul legal al solicitantului/persoana împuternicită.

Vizita la faţa locului va fi stabilită de comun acord cu solicitantul finanţării nerambursabile şi va dura maximum 1 zi (sau prin excepție vizita poate dura două sau mai multe zile, pentru cererile de finanțare unde sunt incluse mai multe componente). Situația constată în teren poate avea impact asupra punctajului acordat în grila de evaluare tehnică și financiară.Vizita la fața locului se va realiza pentru toate proiectele aflate în etapa de evaluare tehnică și financiară.

Vizita propusă va avea loc în 5 zile lucrătoare de la data transmiterii notificării către aplicant, cu confirmare electronică de primire. În cazul în care reprezentantul legal al solicitantului nu poate participa la vizita la faţa locului, acesta poate delega/mandata o altă persoană din cadrul instituţiei pentru a participa la vizita la faţa locului. În cazuri justificate, solicitantul poate solicita amânarea datei vizitei la faţa locului până la maximum 10 zile lucrătoare de la notificarea AM PR NV, în caz contrar proiectul este respins din cadrul procesului de evaluare şi selecţie.

În situația în care ca urmare a vizitei în teren se identifică neconcordanțe între cele informațiile menționate dinîn cererea de finanțare/documentația tehnico-economică depusă și cele constatate la vizita pe teren, acestea se vor consemna în raportul de vizită în teren si se vor solicita clarificări pentru remedierea aspectelor identificate până la finalizarea etapei de evaluare tehnică și financiară.

1. În cadrul etapei de vizită la fața locului nu vor fi preluate documente suplimentare. Dacă este cazul, solicitantul va fi notificat asupra necesității actualizării respectivelor documente în MyMYSMIS în această etapă sau, după caz, în etapa contractuală.**RENUNȚAREA LA CEREREA DE FINANȚARE**

În situația renunțării la solicitarea finanțării, solicitantul va trebui să transmită o cerere către AM PR NV. Renunțarea la cererea de finanțare se va face numai de către reprezentantul legal/ persoana împuternicită al/a solicitantului/liderului de parteneriat în mod expres prin mandat special/împuternicire specială.

Retragerea solicitării de finanțare depuse se va realiza prin sistemul prin care cererea de finanțare a fost depusă.

Documentația cererii de finanțare depuse, va fi arhivate=a corespunzător procedurilor specifice.

Procedura de renunțare la cererea de finanțare depusă, anterior menționată, se aplică pentru toate etapele procesului de evaluare, selecție și contractare.

1. **CONTESTAȚII**

Un solicitant de finanțare nerambursabilă care se consideră nedreptățit de rezultatele procesului de evaluare și selecție și contractare, poate formula în scris o singură contestație care va fi trimisă spre soluționare AM PR NV .

Contestaţia se formulează în scris va cuprinde:

* Datele de identificare ale solicitantului: denumire, sediu social, , datele de contact;
* Datele de identificare ale reprezentantului legal al solicitantului;
* Codul SMIS al cererii de finanțare, titlul proiectului;
* criteriul/criteriile contestate;
* Motivele de fapt ale contestației.
* Semnătura reprezentantului legal al contestatorului sau a împuternicitului acestuia.

La contestație se vor alătura copii de pe înscrisurile de care contestatarul înțelege a se folosi în motivarea contestației. Contestatarul nu poate să depună documente noi care să completeze, să modifice sau să înlocuiască documentele a căror analiză a condus la actul administrativ contestat.

**Contestația și documentele anexate vor fi opisate.**

**Contestațiile care nu îndeplinesc condițiile privind termenul de depunere, obiectul și cuprinsul acestora vor fi respinse fără a se cerceta motivele de drept și de fapt invocate.**

**ATENȚIE!**

**Nu se analizează contestațiile depuse de alte persoane decât reprezentantul legal și/sau a persoanei împuternicite expres de către acesta. Contestațiile transmise de alte persoane nu vor fi analizate și vor fi respinse, nefiind transmise de reprezentantul legal al solicitantului și/sau persoana împuternicită expres în acest sens.**

În cazul în care contestatarul nu prezintă motivele de fapt şi de drept, dovezile pe care se întemeiază contestaţia,AM PR NV o va considera neîntemeiată.

Contestaţia se va încarca în MySMIS .

Contestatia se va depune în termen de maxim 30 de zile calendaristice de la data înştiinţării de către AM PR NV a rezultatului asupra procesului de evaluare și selecție.

**ATENȚIE!**

**Contestațiile depuse după termenul anterior de 5 de zile menționat vor fi respinse, rezultatul obtinut în cadrul procesului de evaluare şi selecţie fiind menţinut.**

Contestatarul nu poate să depună documente noi în susținerea cauzei și nu poate să modifice conținutul cererii de finanțare.

Contestațiile vor fi soluționate de către AM PR NV în termen de **15 zile lucrătoare** de la data înregistrării contestației la AM PR NV.

Contestația poate fi retrasă de contestatar până la soluționarea acesteia, prin solicitarea în scris de retragere a contestației la AM PR NV. Înregistrarea acestui document se va face tot în registrul de contestații.

Prin retragerea contestației se pierde dreptul de a se înainta o nouă contestație în interiorul termenului general de depunere a acesteia.

**ATENȚIE!**

**Pe parcursul soluționării contestațiilor, lista proiectelor se va actualiza cu acele proiecte pentru care AM PR NV a luat o decizie favorabilă.**

Decizia AM PR NV privind soluționarea contestațiilor este finală, iar contestatarul nu mai poate înainta la AM PR NV o nouă contestație pe marginea aceluiași subiect. În cazul în care contestatarul este nemulțumit de modul de soluționare a contestației de către AM PR NV poate formula plângere în termenul prevăzut de lege la instanța de contencios administrativ, în conformitate cu prevederile Legii contenciosului administrativ nr. 554/2004, cu modificările și completările ulterioare.

***(dacă este cazul)*** *În situația în care cererea de finanțare se depune printr-o altă modalitate decât electronic prin sistemul MySMIS, contestația se va depune urmărind modalitatea de depunere a cererii de finanțare. În acest caz, în situația în care contestația se depune fizic la sediul ADR N-V, aceasta se va depune și se vor semna în original.*

1. **CONTRACTAREA PROIECTELOR**

După finalizarea evaluării tehnice și financiare a cererilor de finanțare, demareaza etapa de contractare, în conformitate cu tipul de apel descris în capitolul 3.1. ., care se finalizează odată cu semnarea contractului de finanțare de către ultima parte.

Solicitanții ale căror cereri de finanțare au fost propuse spre contractare, vor fi notificați cu privire la trecerea în etapa de contractare, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data soluționării contestațiilor.

În etapa de contractare, solicitanții vor face dovada aspectelor asumate prindeclarația unică, respectiv vor prezenta documentele suport prin care fac dovada îndeplinirii tuturor criteriilor de eligibilitate.

Nu vor fi solicitate documentele verificate deja în procesul de evaluare tehnică și financiară și pe care le-a considerat că îndeplinesc condițiile de formă și conținut necesare pentru trecerea în etapa de contractare, cu excepția documentelor pentru care este necesară prezentarea dovezii valabilității acestora și în etapa de contractare, respectiv precum și a documentelor pentru care se constata erori materiale.

Nu vor fi solicitate documente și informații necesare în vederea confirmării realității informațiilor din declarația unică depusă de către solicitant pe care AM PR NV le poate obține în mod direct în baza consimţământului solicitantului/liderului de pateneriat, după caz, cu respectarea prevederilor legale privind protecția datelor personale din bazele de date administrate de alte instituții publice, prin implementarea măsurilor de interoperabilitate/interogare a sistemelor/bazelor de date/rapoartelor a sistemului MySMIS2021/SMIS2021+ cu baze de date ale altor autorități și instituții publice, pe baza protocoalelor încheiate cu acestea de Ministerul Investițiilor și Proiectelor Europene sau de AM PR NV.

Pentru acele situații în care obținerea datelor și informațiilor respective nu este posibilă sau informațiile nu corespund cu cele furnizate de solicitant, AM PR NV are obligația de a solicita clarificări solicitantului și documentele doveditoare.

Solicitanții vor avea la dispoziție un termen de maxim 15 zile calendaristice calculat de la data primirii solicitării de la AM PR NV, pentru transmiterea documentelor solicitate în etapa de contractare, sub sancțiunea respingerii cererii de finanțare.

AM PR NV poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă la clarificări cu respectarea termenului de maxim 15 zile calendaristice de răspuns calculat de la data primirii solicitării de clarificări, sub sancțiunea respingerii cererii de finanțare;

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitările de clarificări, a informațiilor și documentelor care pot fi accesate, obținute sau puse la dispoziția AM PR NV din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

În cazuri excepționale și pentru motive independente de solicitant, lider de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele de suspendare nu pot depăși 45 de zile calendaristice.

Urmare a verificării îndeplinirii condițiilor de eligibilitate, AM PR NV va emite decizia de aprobare a finanțării sau decizia de respingere a finanțării.

Pentru proiectele selectate, în baza deciziei de aprobare a finanțării AM PR NV va proceda la încheierea contractului de finanțare.

Modelul standard de contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul anexei ...... la prezentul ghid, cu mențiunea că AM PR NV poate aduce modificări asupra acestui document înainte de semnarea contractului de finanțare, sau ulterior semnării prin acte adiționale, în baza modificărilor legislative cu impact asupra clauzelor contractuale sau în alte cazuri obiectiv justificate.

Pe lângă clauzele standard prevăzute în cadrul modelului de contract, clauzele specifice aplicabile proiectelor contractate în cadrul prezentului apel de proiecte se regăsesc evidențiate în Anexa ......... la prezentul ghid (*dacă e cazul*).

AM PR NV emite decizia de respingere a finanțării, cu menționarea motivelor de respingere, dacă intervine cel puțin una dintre următoarele situații, fără ca enumerarea să excludă alte condiții specifice prevăzute în Ghidul solicitantului:

a) solicitantul nu face dovada că aspectele declarate prin declarația unică sunt conforme cu realitatea și corespund cerințelor din Ghidul Solicitantului;

b) solicitantul nu răspunde în termenul de maxim 15 zile calendaristice la clarificările care sunt solicitate de autoritatea de management/organismul intermediar, cu excepția situației de încheiere a contractului cu clauza suspensivă de reziliere în condițiile descrise in paragraful următor. Pentru proiectele de investiții publice pentru care nu este obligatorie obținerea autorizației de construire, neclarificarea dreptului real principal, cel târziu în etapa de contractare, poate duce la respingerea proiectului sau, după caz, la încheierea de contracte de finanțare/emiterea deciziei de finanțare cu clauza suspensivă de reziliere, fără ca durata de implementare a clauzei suspensive de reziliere să depășească 1 an de la semnarea contractului/emiterea deciziei de finanțare.

Decizia de respingere a finanțării se aduce la cunoștința solicitantului prin sistemul informatic MySMIS2021/SMIS2021+și va conține, cel puțin următoarele elemente:

* datele de identificare ale solicitantului și cererii de finanțare: titlu, cod unic SMIS;
* datele de identificare ale reprezentantului legal al solicitantului;
* conținutul deciziei de respingere sau de revocare;
* motivele de drept și de fapt ale respingerii proiectului;
* termenul de contestare și modalitatea de transmitere a contestației;
* organele împuternicite cu soluționarea contestației;
* semnătura reprezentantului legal/împuternicit al autorității de management.

Împotriva deciziei de respingere a finanțării se poate formula contestație pe cale administrativă, la AM PR NV în termenul de 5-30 zile calendaristice, calculat de la data de la primirii acesteia prin sistemul informatic MySMIS2021/SMIS2021+Contestația trebuie să cuprindă:

* datele de identificare ale solicitantului și cererii de finanțare: titlu, cod unic SMIS;
* datele de identificare ale reprezentantului legal al solicitantului;
* conținutul contestației;
* motivele de fapt și de drept ale contestației;
* dovezile pe care se întemeiază, dacă este cazul;
* semnătura reprezentantului legal al solicitantului/persoanei împuternicite de către reprezentantul legal al solicitantului.

**Contestațiile depuse după termenul anterior de 5-30 de zile menționat vor fi respinse**.

Contestatarul nu poate să depună documente noi în susținerea cauzei și nu poate să modifice conținutul cererii de finanțare.

Contestațiile vor fi soluționate de către AM PR NV în termen de 10-15 zile lucrătoare de la data înregistrării contestației la AM PR NV.

Împotriva soluției stabilite prin decizie de către Comitetul de soluționare a contestațiilor se poate formula plângere, în conformitate cu prevederile Legii nr. 554/2004, cu modificările și completările ulterioare.

În cazul admiterii contestației ca rezultat al reverificării modului de îndeplinire a condițiilor de eligibilitate, AM PR NV procedează la emiterea deciziei de finanțare sau semnarea contractului de finanțare, având în vedere considerentele deciziei de soluționare a contestației.

**SEMNAREA CONTRACTULUI DE FINANȚARE**

Contractul de finanțare va fi semnat de AM PR NV, în calitate de Autoritate de Management pentru Programul Regional Nord-Vest 2021-2027.

Formularul cererii de finanțare completat și anexele la aceasta vor face parte integrantă din contractul de finanțare ca anexe la acesta.

Semnarea contractului de către beneficiar se va realiza în maxim 5 zile lucrătoare de la data notificării. În cazul în care contractul de finanțare nu poate fi semnat în termenul de 5 zile lucrătoare (fără existența unei justificări rezonabile – termen care se poate prelungi la 15 zile in cazuri bine justificate), cererea de finanțare va fi exclusă din procesul de contractare.

Contractul se semnează electronic de ambele părți, solicitantul fiind ultimul semnatar. Data contractului reprezintă data ultimei semnături.

1. **PRINCIPALE PREVEDERI ALE CONTRACTELOR DE FINANȚARE**

Contractul de finanțare este structurat pe clauze generale (conform Anexei ...... la prezentul ghid), clauze specifice PR NV (conform Anexei ...... la prezentul ghid)și clauze specifice fiecărei intervenții (conform Anexei ...... la prezentul ghid).

1. **VERIFICAREA PROIECTULUI TEHNIC DUPĂ SEMNAREA CONTRACTULUI DE FINANȚARE**

Pentru proiectele pentru care contractul de finanțare este semnat în baza unei documentații tehnico-economice nivel SF/DALI, beneficiarii finanțării au obligația depunerii proiectului tehnic și autorizația de construire în termen de 12 luni de la data semnării contractului de finanțare. Termenul de 12 luni poate fi prelungit doar în situații temeinic justificate de către beneficiar, situație care însă atrage după sine penalități de 5% din valoarea nerambursabilă a proiectului.

În situația în care proiectul tehnic nu este depus nici în termenul maxim de 24 de luni de la semnarea contractului de finanțare, acesta din urmă se consideră reziliat.

Proiectul tehnic se va depune urmând modalitatea de depunere a cererii de finanțare, la momentul lansării apelului de proiecte.

AM PR NV va realiza verificarea conformității administrative a PT în baza *Grilei de verificare a proiectului tehnic de execuție, după semnarea contractului de finanțare,* anexa Anexa II.2 la ghidul solicitantului, într-o etapă de verificare distinctă finalizată printr-un aviz de conformitate/neconformitate asupra documentației tehnice, emis de către AM PR NV și comunicat beneficiarului. În cadrul etapei de verificare a PT, pot fi formulate solicitari de clarificări asupra documentației tehnice depuse, cu termene limită de depunere a răspunsurilor.

Solicitarea la plată a cheltuielilor aferente investiției de bază se poate realiza doar după emiterea de către AM PR N-V a avizului de conformitate a PT. În cazul unui aviz de neconformitate, contractul de finanțare va fi reziliat.

La întocmirea proiectul tehnic se va urmării respectarea prevederilor HG 907/2016, precum și păstrarea tuturor condițiilor de eligibilitate ale proiectului menționate în ghidul specific și în baza cărora a fost încheiat contractul de finanțare.

Modificările realizate asupra proiectului tehnic fața de SF/DALI/PT în baza căruia a fost semnat contractul de finanțare, nu pot aduce modificări asupra obiectivului general, a obiectivelor specifice sau asupra rezultatelor așteptate. Indicatorii menționați în cererea de finanțare nu pot fi diminuați fără o justificare adecvată avizată de AM PR NV. Diminuarea indicatorilor aduce atrage după sine reducerea proporționala, conform OUG 66/2011 penalități asupra valorii nerambursabile solicitateacordate.Condițiile inițiale din cererea de finanțare și anexele aferente care au făcut obiectul procesului de evaluare, selecție și contractare nu pot fi modificate. Se va avea în vedere ca soluția tehnică propusă prin modificare, să nu modifice condițiile de atribuire a punctajului în etapa de evaluare tehnică și financiară.

Valoarea totală nerambursabila rezultată în urma întocmirii proiectului tehnic nu poate depăși valoarea nerambursabila totala a contractului de finanțare.

AM PR NV va emite Instrucțiuni specifice referitoare la verificarea proiectului tehnic, publicate pe site-ul oficial www.regionordvest.ro.

Beneficiarul se obligă să transmită în sistemul electronic de achiziții publice, în termen de 12 luni de la semnarea contractului de finanțare, documentația de atribuire pentru contracte de achiziție publică aferente proiectului, totalizând o valoare estimată de minimum 70% din valoarea sprijinului public nerambursabil.

De asemenea, beneficiarul are obligația să încheie contracte de achiziție publică în condițiile legii pentru cel puțin 70% din valoarea totală a sprijinului public nerambursabil pre-alocat în termen de 30 de luni de la data încheierii contractelor de finanțare conform procedurilor legale.Dacă este cazul, în etapa de implementare pot fi aplicabile excepţiile referitoare la sesizarea anumitor probleme marginale privind dovedirea drepturilor reale asupra imobilelor sau privind condiţiile de realizare a investiţiilor proiectului.

## MODIFICAREA GHIDULUI SOLICITANTULUI

1. **ASPECTELE CARE POT FACE OBIECTUL MODIFICĂRILOR PREVEDERILOR GHIDULUI SOLICITANTULUI**

Prevederile prevăzute în cadrul prezentului Ghid se raportează la legislația în vigoare. Modificarea prevederilor legale în vigoare poate determina AM PR NV să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.

Solicitanții la finanțare au obligația de a respecta legislația în vigoare la nivel național și european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.

Identificarea unor aspecte ce pot îmbunătăți procesul de evaluare, selecție și contractare poate determina solicitări de documente suplimentare din partea AM PR NV , solicitări la care potențialii beneficiari au obligația de a răspunde, în caz contrar cererea de finanțare putând fi respinsă din procesul de evaluare, selecție și contractare.

1. **CONDIȚII PRIVIND APLICAREA MODIFICĂRILOR PENTRU CERERILE DE FINANȚARE AFLATE ÎN PROCESUL DE SELECȚIE (CONDIȚII TRANZITORII)**

Pentru aplicarea celor menționate la secțiunea 7.1, AM PR NV poate emite decizii de modificare/completare a prevederilor prezentului ghid, cu mențiunea că, în cadrul deciziilor de modificare/completare a ghidurilor, vor fi precizate dispozițiile tranzitorii cu privire la proiectele aflate în procesul de evaluare, selecție și contractare.

În funcție de modificările intervenite, AM PR NV se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid și/sau a ghidurilor specifice fiecărui apel de proiecte.

## ANEXE

**Anexa I:** **Model cadru grilă** **de verificare eligibilității**

**Anexa II: Model cadru grilă** **de evaluare tehnică și financiară**

Anexa II.1: Grila de analiză a conformității și calității DALI/SF/SF cu elemente de DALI

Anexa II.2: Grila de analiză a conformității și calității Proiectului Tehnic

**Anexa III: Model documente ce însoțesc cererea de finanțare:**

Anexa III.1 Model Declaratia unica

Anexa III.2a Lista de cheltuieli eligibile și neeligibile

Anexa III.2b Lista de cheltuieli eligibile și neeligibile

Anexa III.3 Lista de echipamente/lucrări/servicii achiziționate

Anexa III.4 Centralizator privind justificarea costurilor

Anexa III.5 Conţinutul-cadru al Raportului privind stadiul fizic al investiţiei

Anexa III.6 Acordul de parteneriat

Anexa III.7 Model orientativ de hotărâre de aprobare a proiectului

AnexaIII.8 Model orientativ pentru tabelul centralizator asupra numerelor cadastrale/obiective de investiţii

Anexa III.9 Declarația de consimțământ privind prelucrarea datelor cu caracter personal

Anexa III.10 Macheta financiară\_calcul profit din exploatare

Anexa III.11 Declaraţia privind nivelul de calitate al documentaţiilor tehnico-economice

Anexa III.12 Zuf limitrofe MRJ

Anexa III.13 Abordare urbana PR NV

**Anexa IV.1: Formularul cererii de finanţare**

1. Cf. art. 2 alin. (1) lit. c) din Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, cu modificările și completările ulterioare. [↑](#footnote-ref-1)
2. Cf. art. 2 alin. (1) lit. b) din Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, cu modificările și completările ulterioare. [↑](#footnote-ref-2)
3. Cf. art. 2 alin. (1) lit. a) din Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, cu modificările și completările ulterioare. [↑](#footnote-ref-3)
4. Spre exemplu, extras din Planului urbanistic zonal al localităţii, în conformitate cu prevederile art. 47 al Legii nr. 350/2001; [↑](#footnote-ref-4)
5. A se vedea, spre exemplu, prevederile *art. 13 (1) c), art. 13 (3), art. 13 (6) din Legea nr. 153 din 5 iulie 2011 privind măsuri de creştere a calităţii arhitectural-ambientale a clădirilor;* [↑](#footnote-ref-5)
6. Cu excepţiile date de lege; [↑](#footnote-ref-6)
7. Spre exemplu, extras din Planului urbanistic zonal al localităţii, în conformitate cu prevederile art. 47 al Legii nr. 350/2001; [↑](#footnote-ref-7)
8. Spre exemplu, extras din Planului urbanistic zonal al localităţii, în conformitate cu prevederile art. 47 al Legii nr. 350/2001; [↑](#footnote-ref-8)
9. A se vedea Ordinul nr. 2.828 din 24 decembrie 2015 pentru modificarea anexei nr. 1 la Ordinul ministrului culturii şi cultelor nr. 2.314/2004 privind aprobarea Listei monumentelor istorice, actualizată, şi a Listei monumentelor istorice dispărute, cu modificările ulterioare; [↑](#footnote-ref-9)
10. De exemplu, în cazul modernizării/extinderii unor sisteme inteligente (STI); [↑](#footnote-ref-10)
11. Punctual, doar în cazul activităţilor 2 și 4, categoria B; [↑](#footnote-ref-11)
12. A se vedea art. 5, alin. (10) al Legii 51/2006 republicată, cu modificările şi completările ulterioare; [↑](#footnote-ref-12)